text:
Jay Polly
- Full Name: Tuyishime Joshua
- Added: Oct 22nd 2012, 10:16
- Video Songs: 6 - Audio Songs: 18
Bio: Amazina ye yiswe n’ababyeyi TUYISHIME Joshua...Read more
My BiographyAmazina ye yiswe n’ababyeyi TUYISHIME Joshua Polly uzwi cyane ku mazina ya JAY POLLY, yavukiye i Gikondo mu mujyi wa Kigali, taliki 5 Nyakanga 1988, akaba ari umwana wa kabiri mu muryango w’abana batatu. Ubwana bwe bwaranzwe no kuba atarakundaga ishuri, yari wa mwana ujyayo bamusunika, ahubwo we akanyurwa n’amafilimi na cartoons. Ni mwene NSABIMANA Pièrre na MUKARUBAYIZA Marianne. Jay Polly ni umuraperi wo muri crew ya TOUGH GANGS, akaba akora Gangsta Rap yo mu ishuri rya kera, akaba yararerewe i Gikondo, yiga amashuri y’ikiburamwaka ku ishuli ry’inshuke rya Kinunga. Amashuri abanza yayize ku Ishuli ribanza rya Kinunga. Ayisumbuye ayatangirira kuri E.S.K ku Kicukiro, anayakomereza aho muri section yiga Arts Plastiques. ESE JAY POLLY YARI AMEZE MU BWANA BWE? Kubera ko maman we yaririmbaga muri korali HOZIANNA yo ku rusengero rwa ADEPR Gakinjiro, na we yagiye muri korali y’abana yo kuri urwo rusengero nkuko abandi bana bari bafite ababyeyi muri HOZIANNA babigenzaga. Gukunda injyana ya rap, Jay Polly yabikuye kuri mukuru we witwa Maurice, atangira gukunda ukuntu yambara, uko yitwara adasize n’ubwoko bw’umuziki yumva. Mu mwaka wa 2002, icyo gihe yari ageze mu mwaka wa gatandatu w’amashuri abanza, yagiye muri groupe ibyina injyana zigezweho (danse moderne) yitwaga “Black Powers”, amara uwo mwaka wose ayibyinamo. ESE JAY POLLY YAJE KUJYA MUMUZIKI GUTE ? Mu mwaka wa 2003, ageze muri E.S.K, yongeye guhura n’imwe mu nshuti ze zo mu bwana ariyo GREEN P. Kuko yari amaze kumenyera kubyina, byamufashije gukomereza mu yindi groupe aho ku ishuri, ari nako akunda kwigana indirimbo z’abandi haba mu ishuri mwalimu adahari, aho babaga bavuza ingoma ku ntebe cyangwa akazigana mu bitaramo byaberaga ku ishuri byateguwe mu rwego rw’ikigo. Mu 2004, afatanije na Green P n’abandi batatu barimo Perry G, bakoze crew bayita G5. Icyo gihe batangira kwandika indirimbo ndetse mu gihe gito bari bageze muri studio TFP kwa BZB, aho bakoreye indirimbo yabo ya mbere bayita “NAKUPENDA”, iyi ndirimbo ikaba yari mu ndimi z’igiswahili n’ikinyarwanda, ikaba yari mu njyana ya RnB. Muri uyu mwaka, mu kwezi kwa gatandatu bakoze indi ndirimbo bayita “NGWINO”, aho Green yaririmbaga naho Jay akora ahari rap, iyi ndirimbo ikaba yarakozwe na Rama Kweli. Iki gihe muri G5 haririmbagamo abantu babiri gusa aribo Jay Polly na Green P. Tukiri muri uyu mwaka wa 2004, Jay Polly yakoze byinshi muri muzika kuko yarimo awinjiramo, nyuma y’amezi atarenze abiri, icyo gihe hari mu kwezi kwa munani nibwo basohoye indirimbo ya mbere yose ari rap aho we na Green P na Perry G bayifatanije. Iyi ndirimbo yitwa “Hip Hop Game.” GUSHINGWA KWA TOUGH GANGS NO KUGERA UKO TUYIZI UBU Jay Polly yaje kumara igihe adasohora indirimbo icyo gihe G5 iba irahagaze. Hagati aho yarimo ashakisha studio yo gukoreramo, anagerageza kwandika indirimbo atibagiwe n’akazi nyamukuru k’amasomo. Ari kumwe na Green P baje guhura na Lick Lick akorera muri ONB ku Kicukiro, nyuma y’iminsi mike abahuza na Bulldogg, aho bahereye bashinga TOUGH GANGS. Muri icyo gihe, Jay Polly yahakoreye indirimbo yitwa “Money”, Green P akorana na The Ben indirimbo yitwa “Nyumvira” naho Bulldogg akora “Abirabura”. Kubera ikibazo cy’ijwi ritabaga ari ryiza mu ndirimbo zakorerwaga aho muri ONB, bahisemo ko zidasohoka, nyuma zikosorerwa muri studio nka F2K na Sound of Hope. Imwe mu ndirimbo bakoze nka crew ni “Freestyle” icyo gihe bari bane, harimo na TWIZZY BO. Aho Lick Lick agereye muri F2K nibwo batangiye gukora indirimbo nyinshi zamenyekanye cyane nka “KWICUMA”, “SIGAHO”, “UMENYE KO”, “TARGET KU MUTWE” iki gihe bari bamaze kumenyana na Pacson, aha TOUGH GANGS bakaba bari basigaye ari batatu kuko Twizzy Bo yari yaramaze kujya kwiga mu Buhinde. P FLA amaze igihe kitari kinini ageze mu Rwanda, ntibyatinze aba yinjiye muri TOUGH GANGS kuko yakoraga style isa n’iyabo. Indirimbo ya presentation nk’umwe mu bagize crew ni “UMUNSI W’IMPERUKA (REMIX).” Nyuma gato hiyongeraho Kibiriti a.k.a Fireman wari usanzwe ari kumwe na Bulldogg. Uretse kuba ari umuraperi, Jay Polly ni umunyabugeni muri association yitwa “IVUKA” yo ku Kacyiru, niyo mpamvu muri uyu mwaka wa 2009, byabaye ngombwa ako amara amezi agera kuri atandatu aba ku Gisenyi, akorera muri atelier ya IVUKA yaho. Avuyeyo mu kwezi kwa gatandatu, yahise akora indirimbo “IBYO UBONA” muri F2K ikozwe na Lick Lick, nyuma y’amezi abiri akora “NDACYARIHO” muri F2K ikozwe na Junior.Ndetse n’izindi nyinshi nka Mpamiriza ukuri yakoranye na Dream Boys,Inkongoro y’umushimunsi n’zindi. Mu mwaka wa 2011 iyi groupe yaje kwirukana umwe mubayigije ariwe P.Fla biteza impagaragara nyinshi hagati yabo gusa nawe akaba yarahise ahsinga indi crew yise IMPERIAL MIND STATE.
JAY POLLY NA PRIMUS GUMA GUMA SUPERSTAR.
Uyu musore nyuma yo kuzamuka cyane muri Hip Hop ndetse akaba anafatwa nk’imwe mu nkingi ya mwaba ya ip Hop nyarwanda yaje gutorwa mubahanzi bazahatanira kuba mu marushanwa ya Primus Guma Guma superstar yateguwe na Primus ifatanyije na East African Promotors


c: text/html

text:
INGINGO Z’INGENZI Z’URWANDIKO RWA MUKAKINANI MARIE RUSABA GUHINDURA AMAZINA
Uwitwa, MUKAKINANI Marie mwene NZABAMWITA Xavier na NYIRABAGWIZA Laurence utuye mu mudugudu wa Muhambara, Akagari ka Kabagesera Umurenge wa Runda, Akarere ka Kamonyi mu Ntara y’Amajyepfo.
Yasabye uburenganzira bwo gusimbuza izina MUKAKINANI, izina ABATESI mu mazina asanganywe MUKAKINANI Marie akitwa ABATESI Marie.
Impamvu atanga ni uko izina MUKAKINANI rimutera ipfunwe muri bagenzi be.
Akaba asaba kwemererwa binyuze mu nzira zemewe n’amategeko, gusimbuza izina MUKAKINANI, izina ABATESI mu mazina asanganywe MUKAKINANI Marie bityo akitwa ABATESI Marie mu gitabo cy’Irangamimerere kirimo inyandiko ye y’ivuka.

robotstxt: allowed

filter: keep


text:
Bugesera : Abayobozi b’imidugudu basinyanye imihigo n’inzego zibakuriye
Kuwa 3/1/2012, abayobozi b’imidugudu basinyanye imihigo n’inzego zibakuriye imbere y’umuyobozi w’akarere.
Umuyobozi w’akarere n’uw’ingabo baha inama abayobozi b’imidugudu
Umuyobozi w’umudugudu wa Kibenga wo mu Murenge wa Mayange Umutesi Flore avuga ko iyo mihigo ahanini izibanda ku kuvugurura ubuhinzi, kufata neza ibikorwa remezo no kubungabunga umutekano harwanywa ibiyobyabwenge.
Ati “mu bijyanye n’ubuhinzi tuzegera abaturage tubakangurira kwitabira gahunda ya leta yo guhuza ubutaka aho bahinga igihingwa kimwe.
Ku gikorwa cyo kubungabunga umutekano tuzabakanguririra kwicungira umutekano barara amarondo cyane cyane barwanya ibiyobyabwenge birimo urumogi ndetse na kanyanga n’inzoga zadutse ubu kuko byagaragaye ko abazinyweye zibatesha umutwe bagakora ibyo batateguye birimo ibihungabanya umutekanoâ€.
Umutesi Flore avuga ko ku bijyanye no gufata neza ibikorwa remezo, bazihatira kumvisha abaturage ko ari ibyabo kandi ko ari bo byashyiriweho kugira ngo babifate neza bazi ko ari bo bifitiye inyungu.
Umuyobozi w’akarere Rwagaju Louis akaba yabwiye abo bayobozi ko buri wese agomba kugira gahunda agenderaho bityo ntatunguze abaturage ibikorwa nk’umuganda cyangwa inama.
Ati “abaturage bagomba kubimenya mbere kuko na bo baba bafite ibindi bakora umunsi ku munsi kandi bibabyarira inyungu â€.
Igikorwa cyo gusinya imihigo cyabaye muri gahunda y’ukwezi kwahariwe imiyoborere myiza no gukemura ibibazo by’abaturage.


text:
Rwanda | Ngororero: Akarere kerekanye uko kesheje imihigo mu mwaka ushize wa 2011-2012
Kuva ku itariki ya 9 Nyakanga 2012, intumwa zaturutse muri za minisiteri n’ibigo bitandukanye ziyobowe na bwana Gatera Jean d’Amour, umukozi muri Primature zatangiye igikorwa cyo kugenzura ishyirwa mu bikorwa ry’imihigo akarere ka Ngororero kasinyanye na nyakubahwa Perezida wa Repubulika mu ngengo y’imari y’umwaka ushize wa 2011-2012.
Muri iki gikorwa cyatangijwe haragaragazwa ibyagezweho muri iyo ngengo y’imari ndetse no gutanga ibisobanuro ku bitaragenze uko byateganyijwe, ahanini ibi bikaba ari nabyo bituma uturere tumwe na tumwe tubona amanota makeya mu igenzura nk’iri, bikazakurikirwa no kujya mu mirenge kureba niba ibyo abakozi n’abayobozi b’akarere baba batanze mu nyandiko baba baranabikoze koko.
Nubwo hari byinshi bigaragara ko byagezweho ndetse hakaba n’ibirenza igipimo akarere kari karihaye mu muhigo, hari n’ibikorwa byagiye bidindira cyangwa ntibikorwe bitewe no kutubahiriza amasezerano byagiye bigaragara kuri za minisiteri zimwe na zimwe ndetse n’abafatanyabikorwa. Aha abakozi n’abayobozi b’akarere bakaba basabye abagize itsinda rigenzura ishyirwa mu bikorwa ry’imihigo ko byajya bikurwa mu mihigo kugira ngo bidatuma akarere ariko kabarwaho ikosa kandi karakoze ibyo kagombaga gukora byose.
Urugero rufatika ni nk’aho akarere kemerewe na minisiteri y’ibikorwa remezo kukubakira umuhanda wa kaburimbo ureshya na kirometero 2 ariko nanubu amaso akaba yaraheze mu kirere. Gusa hakaba hasobanuwe ko nta mihigo ikurwa muyindi kubera iyo mpamvu, keretse gusa iyo byaturutse kubiza, ariko kandi ngo za minisiteri ziba zitarubahirije ibyo zemeye nazo ziragenzurwa dore ko nubu icyo gikorwa kirimo gukorwa muri za minisiteri zitandukanye.
Ku mpamvu hari imihigo imwe n’imwe yagezweho ndetse bikarenga 100%, ngo ntibikwiye gufatwa nk’aho akarere kari karihaye intego ntoya ugereranyije n’ubushobozi ahubwo abayobozi n’abakozi b’akarere basobanura ko ahanini  byatewe n’amafaranga Perezida wa Repuburika yongereye ku ngengo y’imari y’akarere mu rwego rwo kugafasha kwihutisha iterambere bityo bigatuma akarere kabona uburyo bwo gukorera abaturage benshi no kongera imisoro iva mu baturage.
Bwana Gatera Jean d’Amour yasabye abakozi bose b’akarere ka Ngororero kujya birinda amakosa nko kwakira ibikorwa ba rwiyemezamirimo bakoze kandi bigaragara ko hari imirimo itararangira, ndetse bakajya banavugisha ukuri kuko kubeshya bituma hadafatwa ingamba nyazo zo guteza imbere abaturage kandi aricyo imihigo iba igamije.


text:
Imirongo 5 ya bibiliya yagufasha gushyikirana n’Imana mu mibereho yawe
Hajya habaho igihe twumva dushaka gushyikirana n’Imana, tukifuza kubona ubuntu n’urukundo byayo , tukumva yatubera inkoramutima ikatwereka inzira ducamo mu mibereho yacu ya buri munsi.
Ese ujya wumva wifuza kwegerana n’Imana mu mibereho yawe? Ntugire impungenge, Imana ikunda kugendana natwe ariko natwe dukwiye kugira uruhare rwo kuyishaka. Kugirango ubashe kurwego rwo kugendana n’ Imana, aha hari imirongo ya bibiliya ukwiye gusoma, ukayimenya ,ukayubaha:
Yeremiya 29:11-13
“Erega nzi ibyo nibwira nzabagirira! Ni amahoro si bibi, kugira ngo mbareme umutima w’ibyo muzabona hanyuma. Ni ko Uwiteka avuga. Kandi muzanyambaza, muzagenda munsenga nanjye nzabumvira. Muzanshaka mumbone, nimunshakana umutima wanyu wose.
2Ngoma16:9
“Kandi amaso y’Uwiteka ahuta kureba isi yose impande zose, kugira ngo yerekane ko ari umunyamaboko wo kurengera abafite imitima imutunganiye…..”
Yesaya 55:6-9
“Nimushake Uwiteka bigishoboka ko abonwa, nimumwambaze akiri bugufi. Umunyabyaha nareke ingeso ze, ukiranirwa areke ibyo yibwira agarukire Uwiteka na we aramugirira ibambe, agarukire Imana yacu kuko izamubabarira rwose pe. “Erega ibyo nibwira si ibyo mwibwira, kandi inzira zanyu si zimwe n’izanjye!” Ni ko Uwiteka avuga. “Nk’uko ijuru risumba isi, ni ko inzira zanjye zisumba izanyu, n’ibyo nibwira bisumba ibyo mwibwira.”
Yeremiya 33:2-3
“Uku ni ko Uwiteka avuga ari we ugira icyo akora, ari we ukirema akagikomeza, Uwiteka ni ryo zina rye aravuga ngo ‘Ntabaza ndagutabara, nkwereke ibikomeye biruhije utamenya.”
Matayo 7:7-11
“Musabe muzahabwa, mushake muzabona, mukomange ku rugi muzakingurirwa. Kuko umuntu wese usaba ahabwa, ushatse abona, n’ukomanga agakingurirwa. Mbese muri mwe hari umuntu umwana we yasaba umutsima akamuha ibuye, cyangwa yamusaba ifi akamuha inzoka? Ko muri babi kandi mukaba muzi guha abana banyu ibyiza, none So wo mu ijuru ntazarushaho guha ibyiza ababimusabye?
Nshuti Imana ntiri kure yacu nituyishakana umutima wacu wose , izarushaho kudukiza ingorane kandi ntituzagira icyo dukena na kimwe.
Sophie @agakiza.org


text:
“Abashinzwe imali n’umutungo wa leta banyuranya n’ibisabwa bitegure guhanwa†– Harindimana Côme
Ubwo tariki 15/03/2012 mu karere ka Nyanza hasozwaga amahugurwa y’iminsi 3 yari agenewe abashinzwe imali n’umutungo wa leta hamwe n’abashinzwe gutanga iby’amasoko ya leta mu turere tw’Intara y’Amajyepfo  uko bari 50 bongeye kwibutswa ko abazajya banyuranye n’ibisabwa muri bo bazajya babihanirwa.
Harindimana Côme umushinjacyaha ukorera mu bushinjacyaha Bukuru mu itsinda rishinzwe gukurikirana ibyaha bimunga ubukungu bw’igihugu yongeye kwibutsa abahugurwaga kwirinda kunyuranya n’ibikubiye mu mategeko n’amabwiriza bibaranga ngo kuko aribyo bibakururira gukurikiranwa mu nkiko.
Yakomeje avuga ko muri rusange mu micungire y’umutungo wa leta mu turere hagenda hagaragara amakosa amwe na namwe akorwa.
Yagize ati : “ amategeko arasobanutse niyo mpamvu iyo hagaragaye ko umwe yakingiye undi ikibaba hatangwa ibihano byo mu rwego rw’amategeko.
Ruburika Antoine ushinzwe guteza imbere imiyoborere myiza mu kigo cy’igihugu gishinzwe imiyoborere myiza yatangaje ko iyo igihugu kidashingiye ku miyoborere myiza biba ari ikibazo cyitoroshye.
Yasabye ko ibyo bahuguwe byazabagirira akamaro aho kubabera insigarabyicaro ngo batahe amara masa. Yakomeje asaba abahuguwe kuzirinda ruswa mu mirimo yabo.
Yagize ati: “ Nimutaha muzarebe neza impamvu itera kutagenda neza ibyo mushinzwe hanyuma mubikosore amazi atararenga inkombe. â€.
Gakumba Claudeushinzwe imiyoborere myiza ku rwego rw’Intara y’amajyepfo akaba yari ahagarariye Intara muri uwo muhango yishimiye ukuntu amahugurwa yegenze neza anashimira by’umwihariko ikigo cy’igihugu gishinzwe imiyoborere myiza cyayabateguriye.
Abari muri ayo mahugurwa bayashoje biyemeje kuzahugura abandi kuryo buryo bw’imicungire y’imali n’umutungo wa leta mu nzego z’ibanze zegereye abaturage kuva mu buyobozi bw’imidugudu, akagali n’umurenge.


text:
Ihererekanyabubasha hagati ya Musenyeri Rwaje ugiye mu kiruhuko cy’izabukuru na Musenyeri Mbanda, ryabereye ku Itorero rya EAR Kibagabaga; ryitabiriwe n’abasenyeri icyenda mu bayobora Diyosezi 11 zigize EAR, abashumba b’amaparuwasi yo muri Diyosezi ya Gasabo, abafatanyabikorwa b’itorero ndetse n’inshuti n’imiryango yabo.
Uyu muhango waranzwe no gushimira umushumba usoje inshingano ze no kwifuriza imirimo myiza Musenyeri Mbanda watowe n’Inama y’Abepiskopi ba Angilikani yateraniye i Kigali muri Mutarama 2018.
Musenyeri Rwaje Onesphore mu ijambo yagejeje ku bawitabiriye, yashimye Imana yamushoboje kuyobora neza.
Yagize ati “Nahawe inshingano ku wa 23 Mutarama 2011, none ngiye mu kiruhuko cy’izabukuru mu 2018. Muri iyi myaka Imana yadukoresheje iby’ubutwari birimo ibikorwa by’iterambere byubatswe nk’insengero, amashuri, amavuriro n’ibindi byinshi nkuko bigaragara mu gitabo cy’ibyakozwe nashyikirije Musenyeri Mbanda.”
Musenyeri Laurent Mbanda yatorewe kuyobora EAR asimbuye Musenyeri Onesphore Rwaje wimitswe mu 2011.
Musenyeri Mbanda Laurent usanzwe ari Umwepiskopi wa Diyosezi ya Shyira yashimye Rwaje avuga ko yamubereye icyitegererezo.
Yagize ati “Ndashima Imana ko uyu munsi wo gushyikirizwa abantu n’ibintu wagenze neza. Ndashima uyu mushumba nsimbuye ko yatubumbatiye, abumbatira itorero, adukomereza mu bumwe bwacu no mu bufatanye, yayoboranye ubugwaneza, ubwenge n’ubuhanga ndetse n’ubwitonzi.”
Musenyeri Mbanda yatanze icyizere ko azakomeza mu murongo wo kubaka itorero. Ati “Mwijeje ko aho yaragejeje ikivi nanjye ariho nzakomereza kandi niba yagendaga atera intambwe ndende mu iterambere ry’itorero mbijeje ko nziruka ariko tukaguma mu cyerekezo cyo guteza abanyetorero n’Abanyarwanda imbere. Ndabizeza ko tuzabigiraho kuko nkunda cyane umurimo ngakora nshyizeho imbaraga n’ubwitange, bityo byose Imana izabinshoboza mfatanyije n’aba bashumba bose dusanzwe dukorana ndetse n’abafatanyabikorwa.”
EAR imaze kuyoborwa n’Abepisikopi bakuru batatu aribo Musenyeri Augustin Nshamihigo, Musenyeri Emmanuel Mbona Kolini na Musenyeri Rwaje Onesphore wasimbuwe na Musenyeri Laurent Mbanda.
Musenyeri Laurent Mbanda watowe nk’Umwepisikopi wa kane azahabwa inkoni y’ubushumba yo gutangira kuyobora EAR kuva ku wa 10 Kamena 2018, umunsi uzahurirana n’ibirori byo gusezera ku mugaragaro Musenyeri Rwaje Onesphore bizabera ku Gisozi kuri Stade ya ULK.
Amabwiriza ya EAR agena ko Umwepisikopi uyobora Itorero ku rwego rw’Igihugu anahabwa kuyobora Diyosezi ya Gasabo.
Musenyeri Mbanda yatanze inkoni y’ubushumba bwo kuyobora EAR Diyosezi ya Shyira muri Werurwe umwaka ushize, asimburwa na Mugiraneza Samuel. Mbanda yavukiye mu Rwanda ku wa 25 Ukwakira 1954. Yaje guhunga akiri muto ahungana n’ababyeyi be bajya mu Burundi ari ho yigiye amashuri abanza n’ayisumbuye. Arubatse afite umugore n’abana batatu.
EAR yageze mu Rwanda mu 1922. Iri torero rigizwe na Diyosezi 11, Paruwasi 406, Amakanisa 2331. Apasiteri bari mu mirimo ni 460 hamwe n’abarimu 2331, mu gihe abakirisitu barenga miliyoni.


text:
Uburyo bwihuse bwo gukurikirana amakuru yo muri buri karere k'u Rwanda
hano nyagahanga ibijumbabyabuzisoko mudufashe
mbanje kubasuhuza Harvey in shim bona retayakozebyinshibyiza ariko iracyafite akazi mwatecyereza mutingonakahe nokokubakire na baboss batagikundaguhemba abakozi iyobadahebye mugihebasezeranyenabakozi babahemba batinze nkiyo muvuganye ukwezi ahembera amezi atatu cgabiri iyobaniswengo barahebye usanga nkiyomwavuganye amafaranga 5000 usangakumushahara baragabanyije akaguhembara40cg3500 nikibazo kabiss mudufashe bayobozi muri bugesera nakigari nagashora ibyobibazo birahagaragara abako tugiye kuzincwa ninzara kanditwitwangoturakora ubuyozi bwimirebwobwabyirengagije byarananiye twsvuze twararekeye urugero nkara palisi ntagihemba abakozi esenamwe nikomubibona murakoze mudufashe muturwaneho bayobozi ESE muzadufashya murakoze.!!!!!!!!!!.?
Mwaramutse
ibyagezweho ni byiza arko hari ibikiri hasi cyane kdi aribyo byakazamuwe vuba murwego rwo kurengera abaturage urugero nka amazi tuyaheruka muyataha umuhango warangira tugashoka ibishaka nkambere byu umwihariko kumurenge wa Rwimbogo ho nibyo bishanga kuhabona amazi nintambara ikomeye ntiwatuma umwana bitewe nabahahurira benshi cyane
mudutabarize ababishinzwe
Amazi nubuzima
mbanje kubasuhuza nsuti nziza nukuberiki nyamagabe ikomeje kugarizwa nibibazo bitandukanye ? nimutubarize abayobozi bahayobora
MUDUSHAKIRE AMAKURI YUKUR KU MITUNG YA KAGAME EA KABAREBE
RURINDO IGERAGZE IGERE NO KUBAROKOTSE GENOCIDE KUKO NABO NA BANYARWANDA NKABANDI HARIMO AKARENGANE GAKOMEYECYANE CYANE MU MURENGE WA MURAMBI MBANDIKIYE NDI KWI SHURI MURI EAST AFRICAN UNIVERSITY RWANDA EAUR CAMP NYAGATARE
byatunezjeje kubatwahuyenamwe nukomwakomereza ahosa wamurakoze
Kubera iki rayons sport yazamutse GICUMBRIA ika manuka mu [email protected] mubwire impamvu.
ndifuzakomwadushakira ikipeyumupirawamagurukukarerekanyaruguru.
KUBERAIKIBAHAGARITSAMADINI
Nukube iki insero zihagaritswe
Mwiriwe neza nishimiye kubabaza nti ibibintu bijyanye nogusora uhereye 2012(igihe ibyangombwa byasohokeye ko mutaherye icyogihe mubikaza NGO abantu basore nonebikaba byarasohokeye rimwe amafranga arimenshi cyne ntakuntu mwafasha abanyarwanda cg c abaturage barite ikibaz cyubwishyu bakishyura byibuze imyaka 2 turangirijeho?! Murakoze
turashaka kumenya amakuru ya zaza
Hano mukagari ka Rutaraka centre ya Ryabega kuki basubiza iterambere inyuma kd turi muri twihangire imirimo?urugero;umuntu ucuruza VTU (M2u) ngo natange amafaranga angana nay’iduka,Gitifi akarenzaho ngo niba uwo atayatanze ngo navaho agende.ndaba nkubwo buyobozi icyerekezo kiza twifuza buzabutugezaho?
birakabije ru
Mutubarize,abashinzwe gahunda y’imisoro ya asiranse,(ubwishingizi), turabona bayizamuyecyane mubyukuturabona ibintubyosebigendabizamuka (bihenda) sinziniba ibinyabiziga bizabona imisorobibazwayose,kd nabenebyo bakeneyekugira ngo;bibahahire:! Mubyukurirero,nibabishoboka mwabatubwirira bakatugabanyiriza,kugirango tubonukoduhahira ingozacu! Murakoze.
none kuki umuntu ashaka amakuru ya karere ka karongi akayabura ubwo bimeze gute?
Muzatubarize igihe bazafotorera iranganuntu shya
Muzatubarize,abahagarariye Akarere Kamuhanga Munteko Ishingamategeko Impamvu Batagirigihe Cyokuza Kuganiriza,twebwe Abaturage Bahagarariye Mbese Tubaheruka Badusaba,amajwi Ariko Nyuma Yokubatora Ntituzi,ibyobiberamo Munteko,ibyifuzo Byacu Abaturage nibamanuke Tuganire Tubahe Ibitekerezo Byacu Nibibazo Byacu,murakoze.
Turabashimira,amakuru Mutugezaho,muzambarize,abayobozi,bakarere Kamuhanga Impamvu Batageza Umuriro Mukagari Ka Remera,kd Indi Mirenge Ikikije Akokagari Ifite Umuriro Urugero Umurenge Wa Mushishiro Nyarusange Kabacuzi Twebwe Nkabaturage Icyodushaka Nibaduhe Taransiformateur Ubundi Twebwe Nkabaturage Ba Remera,cyanecyane Umudugudu Wamuhanga Tuzikorera Ibisigaye,murakoze.
Igihe bazafotorera indangamuntu nshya?
Mumbarize Nambaje, yanyirukanye mu kazi binyuranye namategeko ndabatsinda none aho kuyishyura ayo natsindiye birirwa bajurira.


text:
Huye: Abaturage barushije abandi mu kwitwara neza babishimiwe
Abaturage batatu bo mu Karere ka Huye bitwaye neza mu mwaka ushize w’ingengo y’imari bagenewe ibyemezo by’ishimwe n’ubuyobozi bw’aka Karere, maze babishyikirizwa kuwa 26/9/2013, ubwo  Akarere ka Huye kamurikiraga abaturage bako ibyagezweho mu mihigo y’umwaka ushize ndetse n’ibigomba gukorwa muri uyu mwaka watangiye w’ingengo y’imari.
Uretse ibyemezo by’ishimwe bashyikirijwe, ubuyobozi bw’Akarere ngo buzanabaha inka kuko ngo ubusanzwe ntazo bagiraga.
Aba baturage batatu batoranyijwe mu Mirenge itatu yabaye iya mbere mu kwesa imihigo yo mu mwaka ushize w’ingengo y’imari, ari yo Kinazi, Gishamvu na Mbazi.
Vedaste Nshimiyimana, umunyamabanga nshingwabikorwa w’Akarere ka Huye, avuga ko batoranyijwe hakurikijwe ibikorwa by’intangarugero bagezeho ndetse bakanabera akarorero abaturanyi babo.
Yagize ati “umuturage w’intangarugero watoranyijwe mu Murenge wa Mbazi ni intangarugero mu guhinga urutoki bya kijyambere, ku buryo ari na we abandi baza kwigiraho. Uw’i Gishamvu yari atuye ahantu habi, maze yiyemeza kuhava ajya gutura mu mudugudu. Icyo gihe kandi ntiyagiye wenyine kuko yanajyanye n’abaturanyi be.â€
Intangarugero yatoranyijwe mu Murenge wa Kinazi we ngo yashishikarije abaturanyi be bari basanganywe mu matsinda y’intambwe, gukora ikimina batangiramo amafaranga ya mituweri. Ibi ngo byamubashishije, we n’abaturanyi be, gutangira aya mafaranga y’ubwishingizi bw’ubuzima ku gihe, mu buryo butanabagoye cyane.
Uretse aba baturage, ubuyobozi bw’Akarere bwanashimiye abanyamabanga nshingwabikorwa b’utugari twa Nyumba yo muri Gishamvu na Rugango yo muri Mbazi ndetse n’ushinzwe imibereho myiza mu Kagari ka Kabona ho muri Kinazi. Aba bose ngo bitwaye neza kurusha abandi, kandi ngo uretse ibyemezo by’ishimwe, bazanahabwa na mudasobwa zigendanwa (laptop).
Ibyemezo by’ishimwe byanagenewe kandi abafatanyabikorwa b’Akarere ka Huye bagaragaje ibikorwa bifatika. Abo ni Abahuzamugambi b‘ikawa ya Maraba bagira uruhare mu kwamamaza ikawa ya Maraba, Hotel Ibis iherutse kuvugurura inyubako yayo ubu ikaba isigaye ikorera muri etaji, na Koperative Abisunganye baherutse kuzuza isoko ryubatse ku buryo bwa etaji.
Ibyemezo by’ishimwe kandi byanagenewe imiryango mpuzamahanga ifasha mu bikorwa bifasha abaturage bo mu Karere ka Huye mu kwiteza imbere. Abo ni Word vision, Care international na Agroaction allemande.
Abwira abafatanyabikorwa, umuyobozi w’Akarere ka Huye, Kayiranga Muzuka Eugene, yagize ati “mwese mwagize akamaro mu iterambere ry’abaturage bacu, kandi muzanakomeza. Bamwe muri mwe ni bo twageneye ibyemezo by’ishimwe.â€
Â


text:
Mu Rwanda akenshi abantu ntibakunze kwita cyane ku bahanzi bashushanya, abantu bakunze kwita cyane ku baririmbyi ndetse n’abanyarwenya gusa muri rusange impano zo gushushanya hano mu Rwanda nazo zikomeje kwiyongera ndetse umuntu ntiyanatinya ko urwego abana b’abanyarwanda bafite impano zo gushushanya bagezeho ari rwiza. Nyuma yo kuvumbura ko hari abanyempano bashushanya b’abahanga kandi bafite inyota yo gutambutsa ubutumwa bwabo babinyujije mu bishushanyo byabo, YEGOB twegereye umwe mu bahanzi bashushanya ariwe Kwizera Patrick maze atuganiriza birambuye ku bijyanye n’ubuhanzi bwe ndetse anadusangiza bimwe mu bihangano bye mu mashusho.
Kwizera Patrick usanzwe ari umunyeshuri ku ishuri ry’ubuhanzi n’ubugeni ryo ku Nyundo (Ecole d’Arts de Nyundo) yatangiye atubwira aho yakuye ibitekerezo byo gushushanyo. Mu magambo ye bwite, Kwizera yagize ati: “Natangiye gushushanya kera nkiri umwana kuko akenshi nashushanyaga ku bikuta n’amakara mu rugo bakantonganya, nyuma niga mu mwaka wa gatanu w’amashuri abanza natangiye kujya nshushanya ku kibaho mw’isomo rya EST nkomeza gutyo gusa ku rwego ruri professional nabitangiye mu mwaka wa 2016 ubwo noherezwaga ku Nyundo ndangije Tronc Commun. Kwizera yakomeje atubwira ko impano ye ikomeza kwaguka kuko buri munsi ahora ahanga udushya twiyongera kutwo asanganywe kugirango akomeza kuryoshya ibihangano bye”.
Kwizera Patrick, nk’umuhanzi ushushanya yagiriye inama bagenzi be bashushanya agira ati: “ibyo nabwira bagenzi banjye bafite impano zo gushushanya nuko arts ari wowe ubwawe bivuze ngo “in your art follow your heart “, uko utekereza igihangano kigerageze wenda ubyice ukosore ubutatu kuko buriwese niwe ubwo buri wese agira style na technique ye, so, you can’t be him but you can be you”; mukore cyane one day art will give you a pleasure”. Kwizera, ubu usigaye ashushanya nk’uwabigize umwuga twamubajije urwego abonaho ubuhanzi cyangwa se ubugeni buciye mu bishushanyo mu Rwanda maze adusubiza agira ati: Impano zirahari kuko hari abana benshi b’abanyarwanda b’abahanga mu gushushanya bigaragara ko baramutse bitaweho bazamura impano zabo ndetse nabo bakiteza imbere bo ubwabo.
Mu gusoza Kwizera Patrick yagize ati: “icyo nabwira abantu badufasha nuko baha agaciro ibihangano byacu bakumvako tuba twatakajeho imbaraga n’ubumenyi byacu. Bagomba kuduteza imbere, bitabira ama events ya arts ndetse banaharanira kumva ko batunga ibihangano nyarwanda bya arts. By’umwihariko ndabasaba ko bankurikirana ku mbuga nkoranyambaga nkoresha (instagram: @kwizerapatrick_arts) kugirango bajye babasha gukurikirana byoroshye ibihangano byanjye”.
Bimwe mu bihangano ba Kwizera Patrick (Patrick arts)


text:
Ikintu cyagufasha kumva ishusho nyayo y’urukundo rw’Imana
Uyu munsi abakristo benshi bananirwa kumva byuzuye urukundo rw’Imana. Bazi ko Imana ibakunda, bakumvako nabo bagomba kuyikunda bityo bamwe bakumva bihagije bagahita bisubirira mu mibereho bahozemo bataramenya Kristo,bakananirwa kubona ishusho yuzuye y’uko Imana iri.
Dushobora kunanirwa kumva uko Imana iri. Dushobora kandi kuyumvaho igice. Mu yandi magambo dushobora kwibanda ku rukundo rwayo rufite ubushobozi tukibagirwa ibindi bintu byose biyerekeyeho. Muby’ ukuri Imana ni urukundo, bibiliya itubwirako Yera, ari nziza kandi itabera. Iyo tunaniwe kubona ishusho yayo y’uko iri, bituma tuyisuzugura, ntituyihe agaciro.
Abakristo benshi bo mu nsengero z’uyu munsi, ntibazi ishusho yose y’ubutumwa bwiza. Bumva ko Kristo yaje kubakiza ariko ntibiyumvishe impamvu ari Kristo waje kudukiza. Bumva ko Kristo yapfiriye ku musaraba ariko ntibumve icyatumye agomba ruriya rupfu.
Bibiliya itubwirako Imana ari Iyera kandi itihanganira icyaha. Nta muntu ushobora kwirata imbere yayo(1Abakorinto1:29). Nta munyabyaha cyangwa ikibi gishobora guhagarara imbere yayo. Nta munyabyaha utazahanwa nayo(Imigani 11:21) Twakoze icyaha, bidutandukanya n’Imana(Abaroma3:23). Ibyaha byacu byerekanaga igihano Imana yari yarabigeneye aribyo gusukwaho umujinya wayo(Abaroma1:8)
Mu rukundo rwayo, Imana yashakagako twiyunga nayo. Inzira imwe yo kwiyunga nayo ni igihe yagaragazaga gukiranuka kwayo. Birababaje ko nta muntu washoboye gukora ibyo ishaka kuberako twese twakoze ibyaha. Ariko Imana kubw’ubuntu bwayo, yohereje umwana wayo w’ikinege, Yesu Kristo kuducungura(Yohani3:16) kandi ubutumwa bwe bwo kudukiza ntibwari kubaho hatabayeho kubabara (Luka24:26).
Yesu kristo yaje kuzuza ugukiranuka kw’Imana kuri twe, twari twarananiwe kugera ku gukiranuka kw’Imana(Matayo5:17, 2Abakorinto5:21). Yaje yambaye umubiri kugira ngo ashobore gukiza abafite umubiri bose(Abaheburayo2:17). Yabayeho ubuzima budakora icyaha , byongeye kandi niwe muntu wenyine washoboye kuzuza gukiranuka kw’Imana(Abaheburayo4:15, 2Abakorinto5:21)
Itegeko ry’Imana ryavugagako amaraso agomba kumeneka kugirango tubabarirwe ibyaha(Abaheburayo9:22). Mu isezerano rya kera, amaraso y’inyamaswa zitazira yakuragaho abantu ibyaha. Kristo, yakoze ibiruta ibyo aduhanaguraho ibyaha byacu. Yikoreye gukiranirwa kose n’ibyaha byacu ku musaraba. Yesu Kristo yafashe igihano cyari kidukwiriye, umujinya w’Imana wari gusukwa ku byaha byacu. Kristo yahindutse igitambo cy’intama , amaraso ye yatumye ibyaha byacu bibabarirwa, amakosa yacu arahanagurwa.
Muri make , umujinya w’Imana wari gusukwa ku banyabyaha, yawushyize ku mubiri w’utarigeze kumenya icyaha umwana w’Imana wikoreye ibyaha byacu ku musaraba(Yesaya53). Byose ni urukundo rw’Imana: Urukundo rwanesheje icyaha binyuze mu rupfu rw’umukiza utarakoze icyaha biduha ubugingo binyuze mu kuzuka kwe.
Nshuti , ukwera kw’Imana, ubutabera, no gukiranuka byadusabagako umunyabyaha agomba guhabwa igihano cyo kubabazwa iteka ryose . Ariko urukundo rw’Imana binyuze muri Kristo Yesu yemeye icyo gihano kugirango twese tubashe kubabarirwa.
“Ni nde wizeye ibyo twumvise, kandi ukuboko k’Uwiteka kwahishuriwe nde? Kuko yakuriye imbere ye nk’ikigejigeji, nk’igishyitsi cyumburira mu butaka bwumye, ntiyari afite ishusho nziza cyangwa igikundiro, kandi ubwo twamubonaga ntiyari afite ubwiza bwatuma tumwifuza. Yarasuzugurwaga akangwa n’abantu, yari umunyamibabaro wamenyereye intimba, yasuzugurwaga nk’umuntu abandi bima amaso natwe ntitumwubahe.
Ni ukuri intimba zacu ni zo yishyizeho, imibabaro yacu ni yo yikoreye, ariko twebweho twamutekereje nk’uwakubiswe n’Imana agacumitwa na yo, agahetamishwa n’imibabaro. Nyamara ibicumuro byacu ni byo yacumitiwe, yashenjaguriwe gukiranirwa kwacu, igihano kiduhesha amahoro cyari kuri we, kandi imibyimba ye ni yo adukirisha. Twese twayobye nk’intama zizimiye, twese twabaye intatane, Uwiteka amushyiraho gukiranirwa kwacu twese.
Yararenganye ariko yicisha bugufi, ntiyabumbura akanwa ke amera nk’umwana w’intama bajyana kubaga, cyangwa nk’uko intama icecekera imbere y’abayikemura, ni ko atabumbuye akanwa ke.
Guhemurwa no gucirwa ho iteka ni byo byamukujeho. Mu b’igihe cye ni nde witayeho ko yakuwe mu isi y’abazima, akaba yarakubitiwe ibicumuro by’ubwoko bwe? Bategetse ko ahambanwa n’abanyabyaha, yari kumwe n’umutunzi mu rupfu rwe nubwo atagiraga urugomo, kandi ntagire uburyarya mu kanwa ke.
Ariko Uwiteka yashimye kumushenjagura, yaramubabaje. Ubwo ubugingo bwe buzitamba ho igitambo cyo gukuraho ibyaha, azabona urubyaro, azarama, ibyo Uwiteka ashaka bizasohozwa neza n’ukuboko kwe. Azabona ibituruka mu bise by’ubugingo bwe bimwishimishe, bimuhaze. Umugaragu wanjye ukiranuka azatuma benshi baheshwa gukiranuka no kumenya, kandi azīshyiraho gukiranirwa kwabo.
Ni cyo gituma nzamugabanya umugabane n’abakomeye, azagabana iminyago n’abanyamaboko, kuko yasutse ubugingo bwe akageza ku gupfa akabaranwa n’abagome, ariko ubwe yishyizeho ibyaha bya benshi kandi asabira abagome.”
Sophie @agakiza.org


text:
Yanditswe na Karangwa
Ikinyoma n’indwara yokamye abanyarwanda ku buryo buri muntu wese ibyo yemera biba bimeze nk’ukwemera gutagatifu bizatuma abanyarwanda bahera mu ngoma zibaheza mu bucakara
Nkurikiranira hafi politike y’uRwanda ariko nkaba narumiwe n’impande zitandukanye ziba zitumvikana ku Amateka y’u Rwanda; wakora isesengura ugasanga inyungu zishingiye mukurengera ibibi byakozwe n’ubwoko runaka bwari kubutegetsi, bikaba ngombwa ko abagiyeho bakora iyo bwabaga bagahindura amateka kunyungu zabo.
Ikibabaje kinatangaje n’uko na bari mu opposition hanze y’igihugu, bakomeje kurangwa n’imitekerereze yo hasi cyane, irangwa n’ubuhezanguni bukabije. Numvise imvo n’imvano iheruka, yavugaga kuri “revolution yo 1959”, nibaza niba abasaza b’inararibonye nka Twagiramungu, Benzinge, n’abandi badashobora kumvikana ku mateka bikampa kwibaza ibi bikurikira:
- Ese hari uyobewe ko Ubwami butatangiriye kuri Mutara? Ese Benzinge kumvisha ko Umwami Mutara yari (modéré) yifuzaga guhindura ibibi byakorewe aba Hutu mu bwami bwahise bikuraho ibibi byari byarakozwe n’Abami baba Tutsi bamubanjirije? Kuba uri Umututsi ugatsimbarara ku gitegekerezo cy’uko ari wowe wagowe ukirengagiza uruhare ubwami bwagize mu gutandukanya abanyarwanda wumva bizakumarira iki? Abanyarwanda bunguka iki mu binyoma byawe?
- Ese hari uyobewe ko “Revolution ya 1959” hari aba Tutsi yahitanye, igatuma n’abandi benshi bahunga igihugu? Kuba uri Umuhutu usanga gutsimbarara ku byiza byayo ukibagirwa ku ngaruka zabaye, wungutse iki?, Wunguka iki? Ejo hazaza uzunguka iki? Abanyarwanda bunguka iki mu binyoma byawe?
- Ese hari uyobewe ko Kayibanda n’ubuyobozi bwe butakemuye ikibazo hagati y’abahutu n’abatutsi ahubwo yaje akora politike isa nk’aho ari iyo kwihorera no kwikanyiza? Ndibutsa igihe hicwa abanyeshuri, abihaye Imana akavuga “Ce ne sont que des bandits…”. Ese kuba uri Umuhutu, cyangwa warakoranye na Kayibanda, wumva bikumarira iki kutanenga ibibi yakoze? Wumva abanyarwanda bunguka iki mu binyoma byawe?
- Ese hari uyobewe ko na Habyarimana atabashije gukemura uko bikwiye ikibazo cy’amoko mu Rwanda, ahubwo akuririza ivangura Ntara yari yaratangijwe na Kayibanda? Ese kuba uri Umuhutu, wakoranye na Habyarimana cyangwa warahuye n’ingorane zatewe n’ubwicanyi bwatangiye 1990 kugeza kuri za genocide (Uko wowe uzemera), ugahisha ukuri ugatsimbarara ku kinyoma wumva ucyemura iki? Wumva bikumariye iki? Abanyarwanda bazunguka iki mu binyoma byawe?
- Ese hari uyobewe ko FPR Inkotanyi zabeshye abayamuryango bayo n’abanyarwanda muri rusange, zikagira uruhare rukomeye mu gukuza urwango hagati y’Abahutu n’Abatutsi? Ko uri umututsi cyangwa inkotanyi, wumva bikumariye iki kwirengagiza ubwicanyi bwakozwe na RPF (Uko bwitwa kose), n’ubu bigikomeza, gusahura igihugu, guhohotera ku buryo ndengakamere uburenganzira bwa muntu, gukenesha nkana abanyarwanda no kubatera ubwoba? Ese ubona amaherezo ari ayahe? Ese wumva ukunda u Rwanda cyangwa wikunda? Ese wikunze n’undi akikunda wumva muzahuzwa n’iki?
Icyo twese twamenya:
- Nta mwicanyi mwiza ubaho
- Wabishaka utabishaka u Rwanda ruzaturwamo n’Abahutu, Abatutsi, Abatwa….
- Ntawutura nk’Umusozi
- Amaherezo yo gucinyiza abandi, kwica abandi, guhohotera, kurenganya, kubeshyera, kwogeza abagizi ba nabi, bigira ingaruka zitari nziza.
Ikibabaje
- Ngo Demokarasi n’amashyaka menshi ya opposition!!!
- Gufatanya ngo si ngombwa n’ubwo ntacyo bitwaye!!!
- Ngo amashyaka yose ntiduhuje «Agenda» kandi arwanya agatsiko kamwe ku nyungu z’abanyarwanda bose!!
- Buri munsi haravuka amashyaka akomoka ku bari basangiye amashyaka bagasubiranamo!!!
- Abamaze gusubiranamo batangira kurwana hagati yabo aho gukomeza urugamba rwo kubohoza abanyarwanda!!!
- Amashyaka menshi ya opposition afite radio zikorera kuri Youtube yirirwa asenyana hagati yayo aho kwita kubibabaje abanyarwanda muri rusange
- Nkibaza nti abapfa ubusa badafite ubutegetsi bazumvikana bamaze kubugeraho??


text:
Gisagara: Imihigo y’ingo igira uruhare mu iterambere ry’akarere
Ubuyobo bw’akarere ka Gisagara buremeza ko imihigo y’ingo ifasha mu iterambere, atari mu ngo gusa ahubwo ari mu karere, ndetse n’igihugu cyose muri rusange.
Imihigo y’urugo ni uburyo abagize umuryango biha gahunda y’ibikorwa bagamije kuzageraho mu gihe runaka, ikaba ifasha ifasha abagize umuryango gushyira umuhati mu bikorwa bahigiye gukora bityo iterambere rikihuta.
Nk’uko Nyiramubyeyi Beata utuye mu murenge wa Muganza abivuga, ngo iyo imihigo itabaho ngo amenye ko hari ibyo agomba kwiyemeza kandi akabigeraho, ntiyari kuzigera atera imbere.
Nyiramubyeyi avuga ko ibyo yoyemeje mu ntangiriro z’uyu mwaka w’imihigo 2014-2015 turi hafigusoza, byose yabigezeho. kuri we ngo asanga ari igikorwa gikomeye kuko kuba yariyemeje korora inka akaba yarabigezeho ni umutsindo.
Ati “Iyo ntagira ibyo niyemeza sinari no kubikorera, ariko ubu niyemeje ibintu bitandukanye none mbona binzamura, iyi gahunda izakomezeâ€
Ubuyobozi bw’akarere ka Gisagara bwo buvuga ko iyi mihigo y’ingo itarangirira mu ngo gusa kuko ari nayo ituma igihugu cyose kizamuka.
Innocent Mvukiyehe umunyamabanga nshingwabikorwa w’akarere ka Gisagara avuga ko imihigo y’ingo ariyo akarere gakesha kuzamuka kuko gahunda zose zitangirira mu ngo, bikazamuka ku rwego rw’umudugudu, akagari, umurenge n’akarere, uturere twazamuka n’igihugu kigatera imbere.
Ati “Ibikorwa binini byose biba byahereye ku bito, n’iterambere ry’akarere rihera mu ngo, abantu bakiyemeza gukora umurimo wabo ukazamura abandi, akarere kagatera imbere n’igihugu kigatera imbereâ€
Kuri uru ruhare rw’imihigo y’umuryango mu iterambere, Mvukiyehe atanga urugero kuri gahunda yo guhuza ubutaka, akavuga ko ntaho akarere kagira hegitari 100 cyangwa 500, ko ubutaka buba mu baturage, ari nabo biyemeza kubuhuza bakanabuhinga maze hakaboneka umusaruro utubutse.
Buri ntangiriro y’umwaka w’imihigo, kimwe n’uko abayobozi batandukanye bahiga, abaturage b’akarere ka Gisagara nabo bagira amakaye bandikamo imihigo yabo biteguye guhigura uwo mwaka, bakayisinyira imbere y’umukuru w’umudugudu.
Ubuyobozi bw’akarere bwemeza ko buri gihe abaturage imihigo yabo bayihigura ku kigereranyo kiri hejuru ya 80%.


text:
Bijya bibaho ko umuntu ababaza umukunzi we ndetse bikaba byanatuma arakara bikaba nk’agatotsi kaje mu rukundo. Mu gihe rero ufite icyo wababajeho umukunzi wawe, niba wifuza ko akugarukira gacururuka urukundo rukongera gutoha, hari amakosa 3 ukwiriye kwirinda kugirango bibe byagenda neza.
1. Wimutesha umutwe umuhatiriza
Hari abantu benshi bibeshya ko mu gihe bababaje abakunzi babo, guhora babahamagara cyangwa babandikira babasaba imbabazi aricyo kizatuma babasha kubababarira. Niba umukunzi wawe wamurakaje nibyo witerera agati mu ryinyo ni byiza ko umusaba imbabazi ariko kandi niba atarimo kukwereka ko ashaka kukuvugisha ndetse ukabona ko uburakari bwatumye yumva mwanahagarika gukundana, wowe tuza umureke amare igihe aturije aho utari, asubize ubwenge ku gihe niba koko agukunda azanagukumbura ariko kandi ntuzarekere burundu ujye ucishamo gacye gacye umwandikire umusuhuza, umubaza uko ameze ariko wirinda kongera kumuhendahenda ngo mukomezanye. Wowe icyo usabwa ni ukumwereka ko umutekerezaho kandi ko n’ubwo wamubabaje nta mutima mubi wabikoranye, kandi umwereke ko witeguye icyemezo cye n’ubwo utifuza kumubura.
2. Irinde kwishora mu businzi n’ibindi bisa nabwo
Kwiyahuza inzoga kuko umukunzi wawe yakurakariye cyangwa yakwanze sibyo bizakemura ikibazo, zirikana ko iyo abibonye bimubabaza kurushaho kandi akabona ko utagira kwihangana. Ibuka ko n’iyo yakureka burundu ukwiye kwita ku buzima bwawe no guharanira gutera imbere, nta gisubizo uzakura mu nzoga cyangwa ibiyobyabwenge ahubwo uzaba wiyongerera ibibazo. Ereka umukunzi wawe ko n’ubwo yakwanze cyangwa akaba yarakurakariye akagucikaho wowe ukiha agaciro kandi utigeze ureka kwiyitaho.
3. Irinde kumwereka ko ubuzima bwawe bwageze ku musozo kubera we
Niba umaze kubona ko umukunzi wawe yamaramaje kukureka ndetse atakikwifuza, mutere wowe kukwifuza kandi umwereke ko ubuzima butarangiye kubera we, umwereke ko kuba mutakiri kumwe bitagutereye icyizere ngo wihebe ahubwo kora ibishoka byose nawe abone ko uri uwo undi wese wifuza umukunzi yashima bityo anagire impungenge ko ashobora gutinda mu burakari akazagaruka abandi baragutwaye. Kumutera impuhwe umwereka ko byanze bikunze natakwemerera nta mahoro uzagira ntago byatuma ahita abona agaciro kawe nyakuri.
Ibi kandi byose, bireba n’abafite abakunzi babo barangije gutandukana bisa n’aho ari burundu, niba bacyifuza kuba bazabagarukira bashyire imbere kwiyitaho no kurushaho gutera imbere nabo bishobora kubatera kwibaza bakaba bagaruka. Ibi nibyo uzasanga bijya bituma abantu bakundana bagashwana ariko nyuma y’igihe kinini bagasubirana.


text:
intambwe 7 z’umuntu waguye
Ariko Umwuka avuga yeruye ati “Mu bihe bizaza bamwe bazagwa bave mu byizerwa, bīte ku myuka iyobya n’inyigisho z’abadayimoni” bayobejwe n’uburyarya bw’abigisha b’abanyabinyoma, bafite inkovu z’ibyaha mu mitima yabo nk’iz’ubushye (1Timoteyo 4:1-2)
Ku mukirisito kujya mu ijuru ni urugendo umuntu adashobora gusoza hadakozwe urugendo kandi urwo rugendo rugomba kugirwa n’intambwe zijya mbere mu buryo bwo gushaka kukiranuka. Iyo habaye kutubahiriza ibyo umukirisito asabwa n’ijambo ry’Imana, akanga kuryumvira icyo gihe aba atera intambwe zijya inyuma. Ese ni iki kiranga umukirisito watangiye gusubira inyuma mu by’Imana? Hano hari intambwe zirindwi za kwereka ko utera umugongo inzira ijya mu ijuru.
1.Gutinyuka ibyo watinyaga ugikizwa: Iyo umuntu agikizwa kuko aribwo agifata umwanzuro, usanga akenshi anyotewe no gushaka Imana ndetse no gukora ibishimwa nayo. Iyo akoze icyaha arabimenya ntabwo aba abona gukizwa nko gukabya, aba yitwararika Imana ngo itamubona nabi. Uko iminsi ishira agatangira gucika intege, agatangira kubona ibihabanye n’ibyo yari yiteze bino bikaba byamutera gukora ibyaha we yitako ari bito, ugasanga atangiye gutukana no kubeshya akirengagizako ibyaha byose Imana ibibona kimwe.
2.Gutangira kurobanura abigisha: Hano usanga hari abakirisito bafite abo bakunda nabo banga kandi bose ari abagabura b’iby’Imana, uzasanga avugango kanaka niwe umfasha, iyo kanaka ahagurutse aba aje kudusinziriza.
Ijambo ry’Imana muri 1Petero 1: 14-16 haravugango “Mube nk’abana bumvira, ntimwishushanye n’irari mwagiraga kera mukiri injiji. Ahubwo nk’uko uwabahamagaye ari Uwera, abe ari ko namwe muba abera mu ngeso zanyu zose. Kuko byanditswe ngo “Muzabe abera kuko ndi Uwera.”
3.Gutangira kureka imirimo myiza: Hano usanga umuntu atagitanga icyacumi n’amaturo niyo abitanze agenzura icyo bizakoreshwa, hano ntuba ugisha abakene.
4. Gutangira kurerwa no gusenga nomkwiyiriza ubusa: “Ariko mwirinde, imitima yanyu ye kuremererwa n’ivutu no gusinda n’amaganya y’iyi si, uwo munsi ukazabatungura (Luka 21:34)
5. Gutangira kunenga no kunegura ibikorerwa mu nzu y’Imana mu mubiri: Ibi bituma abantu benshi bagenda bahindura insengero kuko atagira abo ashima . Usanga banenga abavuga butumwa kanaka yabwirije arakaye, yadututse. 2 Abakorinto 5:6”Ni cyo gituma dukomera umutima iteka, kandi tukamenya yuko iyo turi iwacu mu mubiri, tuba dutuye kure y’Umwami wacu”
6. Gukunda amateraniro y’ahandi: Hano umuntu atangira gukunda cyane gusengera mu bihuru, mu byumba ukabirutisha amateraniro yera yo mu nzu y’Imana ku rusengero ubarizwamo. Usanga abakirisito bateranira ku cyumweru mu gihuru aho kuza mu materaniro Yera. Akenshi amateraniro yo mu butayu usanga ameze nk’ikigo nderabuzima ariko kitujuje ubuziranenge kuko bakora ibyabo ntawubabuza, uzasanga bakubita ibiti ngo bari gukubita ababanga, uzasanga bari gukubita amabuye hasi ngo bari gukubita hasi ababahemukiye, usanga bazirika ibyatsi ngo bari kuzirika iby’ababanga nyamara iyo witegereje usanga bihabanye n’ijambo ry’Imana.
7. Gutangira kumva gukizwa ari umutwaro: Aha ngaha inyota yo kujya gusenga igenda igabanuka, ugatangira kubura umwanya wo kujyayo, gutanga icyacumi bikakuremerera, ugatangira gutekereza ko agakiza kaba imbere mu mutima ariko agakiza k’imbere mu mutima nta gaciro kaba gafite.
Imana yo mu ijuru ibagirire neza kandi ibahe gutera intambwe ijya mbere


text:
Kuri uyu wa 11 Nzeri 2018, hirya no hino mu mirenge igize Akarere ka Rulindo hatangijwe igihembwe cy’ihinga 2019 A. Mu gutangiza icyo gihembwe cy’ihinga, abaturage bashishikarijwe guhinga kijyambere no gukoresha ifumbire ku bipimo bikwiye.
Muri iki gikorwa abahinzi bifatanyije n’abamamaza buhinzi bakorera mu midugudu aho batuye, abakozi bashinzwe iterambere mu tugari, abafashamyumvire, abayobozi hamwe n’abaturage bibumbiye mu matsinda ya “Twigire Muhinzi.”
Ku rwego rw’Akarere igikorwa cyo gutangiza igihembwe cy’ihinga cyabereye mu Murenge wa Cyungo, Akagari ka Rwiri, Umudugudu wa Nturo, site ya Kirima; haterwa ibishyimbo. Umuyobozi w’Akarere wungirije ushinzwe iterambere ry’Ubukungu Mulindwa Prosper hamwe n’abakozi b’Akarere bafite ubuhinzi mu nshingano, bifatanyije n’abaturage ba Cyungo.
Umuyobozi w’Akarere wungirije ushinzwe iterambere ry’Ubukungu Mulindwa Prosper mu butumwa yatanze, yakanguriye abahinzi guhinga bya kijyambere bagakoresha ifumbire kubihingwa byose kandi bakubahiriza ibipimo byagenwe kubuso bahinga. Yabasabye kandi guhinga kinyamwuga barwanya indwara n'ibyonnyi, guhinga bubahiriza ibihingwa byumvikanyweho kuri site, kwihutisha imirimo y'ihinga kugira ngo imvura itabacika, no kurwanya isuri.
Kuri site zitandukanye zatangirijweho igihembwe cy’ihinga hatewe imbuto y’ibigori, ahandi haterwa ibishyimbo.


text:
Gakenke: Inama y’umutekano yafashe ingamba zo gukumira ibyaha biterwa n’ubusinzi
Nyuma y’uko inama y’umutekano yaguye isanze hari impfu zitunguranye zabaye muri uku kwezi kurangiye zatewe n’ubusinzi, yafashe ingamba zo kugenzura no kubahiriza amasaha y’akabari.
Iyi nama yateranye tariki 26/09/2012, abitabiriye inama banzuye ko utubari twose tugomba gufunga nibura saa mbiri z’ijoro kandi hagakazwa amarondo mu midugudu.
Ku bijyanye no kurwanya isuri, mu miganda wo mu byumweru hagati izibanda mu gihe cy’amezi atatu guca imirwanyasuri ku misozi. Hazaterwa kandi ibiti ku nkengero z’umuhanda wa Gashenyi na Cyabingo n’umugezi wa Base n’uruzi rwa Nyabarongo.
Iyo nama y’umutekano yagarutse kandi ku bwisungane magirirane mu kwivuza buzwi nka mitiweli, aho abanyamabanga nshingwabikorwa b’imirenge basabwe kongera imbaraga mu gushishikariza abaturage gutanga mitiweli kugira ngo akarere kave ku mwanya kariho.
Ku byerekeye inyubako z’imyaka 12 y’uburezi bw’ibanze, Umuyobozi w’Akarere, Nzamwita Deogratias yasabye abanyamabanga nshingwabikorwa b’imirenge kwegera abaturage no kubakangurira kwiyubakira amashuri yabo.
Biteganyijwe ko muri uyu mwaka, Akarere ka Gakenke kazubaka ibyumba birenga 60 n’amacumbi y’abarimu 19.


text:
Kamonyi : Guhurizwa mu ngando no gukorera hamwe byafashije urubyiruko rwa CEPGL kumenyana
Kuva tariki 16/2/2014, ubwo urubyiruko ruturutse mu bihugu bigize umuryango w’ubukungu bw’ibihugu bituriye ibiyaga bigari(CEPGL), rutangiye ingando y’ibyumweru bitatu, abayitabiriye barahamya More...
Huye: abayobozi barashishikarizwa kujya bashyira mu bikorwa ibyo biyemeje
Kugira intego zihamye kandi abazihaye bakazishyira mu bikorwa, ni umwe mu myanzuro yafatiwe mu mwiherero abayobozi bakuru b’igihugu bagize kuva ku itariki ya 28 kugeza kuya 30/3/2013, nk’uburyo bwo More...
Bakoze umwiherero wo kwihwitura mu mikorere yabo
Abagize inama njyanama y’umurenge wa Kimironko mu karere ka Gasabo, umujyi wa Kigali bahuriye mu mwiherero w’umunsi umwe la Palise Gashora mu karere ka Bugesera, mu rwego rwo gusuzuma imitangirwe ya More...
Rwanda : Guha abaturage umwanya wo gufata ibyemezo bibareba ni inkingi ikomeye y’iterambere – Guverineri Munyentwari
Aya magambo, Guverineri Munyentwari yayavugiye mu mwiherero w’iminsi ibiri abayobozi b’uturere n’imirenge yo mu Ntara y’Amajyepfo batangiye uyu munsi tariki ya 23 Gashyantare ukazarangira More...
Rwanda : Bamaze iminsi ibiri biga ku buryo ingengo y imari izakoreshwa mu mwaka wa 2012-2013
Abanyamabanga nshingwabikorwa b’uturere tugize Intara y’Uburengerazuba, umuyobozi ushinzwe igenamigambi mu karere, ushinzwe ubworozi ndetse n’ushinzwe ubuhinzi muri buri karere mu tugize Intara More...
Rwanda : Intara y’Amajyepfo irateganya umwiherero w’iminsi ibiri ku bakozi bayo
Kuva tariki 23 kugeza 24 Gashyantare 2012, ubuyobozi bw’Intara y’Amajyepfo burateganya gukora umwiherero w’iminsi ibiri uzabera mu karere ka Huye muri iyo Ntara.  Guverineri w’Intara More...


text:
Monthly Archives: November 2017
Gen.Kayumba Nyamwasa ahiga Umuhanuzi ngo amuce igihanga!
Nov 25, 2017 njyanwa mu iyerekwa mbona umwuka w’Inzika y’Inzigo,mbona uwo mwuka uza kwiba inkweto zanjye inkweto [4] rumwe rumwe.Maze ijambo ry’Uhoraho Uwiteka Nyiringabo rinzaho maze rirambwira riti,mwana w’umuntu umwuka w’Inzika y’Inzigo uraje kandi ikiwuzanye nukwiba ubutumwa kugirango ubone report uzagutangaho nuko rero rero wirinde cyane kandi ube maso kugirango utagwa mu mutego wawo uko niko Uwiteka Nyiringabo abivuga.
Uwagambanye cyangwa wagurishije abatutsi,cyangwa umuhutu wakijije abacika cumu,Uwiteka agiye guhora akube (7).
Nov 22, 2017 nerekwa umwuka w’Inzika y’Inzigo wongera kuzuka,maze mbona agatsiko k’Abega bashakisha umukobwa wakwiyita Nyampinga tuzabana wavuzwe n’Uwiteka Imana Nyiringabo,ngo babe ariwe bakoresha bazamfatireho.Ariko nta bwo bari bazi ko Uhoraho Nyiringabo yarangije kumpishurira uwari we bitakiri mu iyerekwa uko niko Uwiteka Nyiringabo abivuga.
Umuhamagaro wo gukorwa nisoni
Umutekano uracungerewe cyane mu birori byo kurahiza Kenyatta Igipolisi cyiteguye kurasa ibyuka byokera mu maso kwitegurira kuburizamo imyiyerekano y’abatavuga rumwe na leta mu gihe Uhuru Kenyatata yitegurira kurahizwa nka prezida.
Kenyatta yemeje gukorwa nisoni imbere yamahanga nkuko ubuhanuzi bwabivuze!
Hagati ya rushyashya na Gasasira Jean Bosco,ninde musazi?Muzabanze mwige itangaza makuru!!!
Abanyamakuru Jean Bosco Gasasira wabaga munzu y’abasazi muri Suede, Kabonero na Didas Gasana b’Umuseso bagaruwe Kampala mu bikorwa byo kurwanya u Rwanda.


text:
Autism, indwara yibasira abana
"Autisme" Ni indwara ivukanwa ikigaragaza mu gihe umwana atangiye kugira amezi 8, kuko aba atagerageza kuvuga nk’uko bigenda ku bandi bana batayifite, gusa abana bayifite imyitwarire ntiba isa, ariko ngo usanga bakora ibinyuranye n’ibyo abandi barimo, kuko aba atumva impamvu yabyo, ngo hari n’igihe bagira kudindira mu bwenge bigasaba ko umwana yitabwaho by’umwihariko.
Nk’uko bitangazwa n’abaganga batandukanye ku mbuga nkoranyambaga, ngo iyi ndwara ifata mu gice kigize ubwonko bw’umuntu, igatuma agira imyitwarire idasanzwe nko kugorwa no kuvuga, kwigunga, kubura umurongo ujyanye n’imigirire y’ubuzima bwa buri munsi, kutegera abantu ngo arebane na bo mu maso, kugira ibyiyumviro bidasanzwe haba ku mubiri, guhumurirwa, kumva no kubona.
Iyi ndwara byamaze kugaragara ko no mu Rwanda ihari kandi igenda yibasira abana mu miryango imwe n’imwe, ariko ababyeyi bamwe ntibayimenya, bakayitiranya n’ubumuga bwo mu mutwe buzwi ku izina rya "debilite", abandi bakavuga ko barogewe, hakaba n’abadasobanukirwa ko umwana afite ikibazo kugira ngo bamushakire ubufasha hakiri kare.
Amakuru dukesha urubuga journee mondiale.com avuga ko ku isi umuntu umwe ku bantu 150 usanga afite iki kibazo cya Autism, ruvuga kandi ko ari uburwayi umuntu atavuga ko bukira burundu ahubwo ubufite yigishwa uko abana na bwo akagira iby’ibanze amenya n’ibyo yabasha kwikorera.
Bimwe mu bibazo ababyeyi bafite aba bana bahura nabyo, birimo kutabitaho nkuko bikwiriye baziko bafite ibindi bibazo cyangwa ntibanamenye ko bafite ikibazo cya Autism,bakakimenya indwara yarafashe indi ntera.
Niba ufite umwana ugaragaza bimwe mu bimenyetso by’iyi ndwara, ni byiza kwihutira kumujyana mu bigo bimufasha kubana na yo ku buryo bitamubangamira cyangwa ngo agire itandukaniro hagati y’abandi bana.
Indwara ya Autisme yatangiye gukorwaho ubushakashatsi mu myaka ya za 1960. mu Rwanda nta mibare igaragaza abana baba bafite iki kibazo, uretse ko bagifashirizwa hamwe n’abandi bafite ubumuga bwo mu mutwe.
Source: journee mondiale.com
Liliane KALIZA @agakiza.org


text:
Bizimana yatunguriwe n’umubyeyi we wamusabiye imbere y’imbaga y’abitabiriye igitaramo cya Easter Celebration cyabereye muri Parking ya Stade Amahoro, ku mugoroba wo ku wa 1 Mata 2018.
Iki gitaramo gitegurwa na Patient Bizimana cyahuriyemo abahanzi barimo Israel Mbonyi, Uwimana ndetse na Sinach uri mu bakomeye muri Afurika.
Patient Bizimana wamamaye mu ndirimbo ‘‘Iyo neza’’, ‘‘Amagambo yanjye’’, ‘‘Menye neza’’ n’izindi yahawe ubu butumwa ubwo yashimiraga abitabiriye igitaramo cye n’abamufashije kugitegura.
Patient Bizimana yahamagaye umubyeyi we amushimira urugendo yakoze ava mu Karere ka Rubavu akaza kumushyigikira.
Yagize ati “Umubyeyi wanjye niba ari hafi naze. Ndamushimira ko yavuye i Gisenyi akaza kubana nanjye. Iyo atambyara ahari ntitwari guteranira hano uyu munsi.”
Munyaribanje Léonard ubyara Bizimana Patient yahise amusanga ahirengeye, amwemerera inka ariko anamuha umukoro.
Yagize ati ‘‘Ndashimira Patient n’abo bafatanyije badushimishije. Umwaka ushize mu gitaramo cyawe cyabereye muri Kigali Convention Center (17 Mata 2017) naguhaye inka, ubu iri konsa. Ngiye kuguha indi ariko ndashaka ko uyibyaza umusaruro, tuzajya tuza tuvuga ko tugiye mu rugo rwa Patient. Ndifuza ko uyu mwaka wa 2018 ugira urugo rwawe.’’
Patient Bizimana watunguwe n’aya magambo ntiyahise abyakira mu gihe imbaga yari mu gitaramo yakiranye iyi nkuru n’amashyi menshi.
Munyaribanje usanzwe ari umuhanzi, Bizimana Patient yakomoyeho impano yo kuramya no guhimbaza Imana, yakoze mu muhogo na we aririmbira abitabiriye igitaramo cya Easter Celebration 2018.
Yagize ati ‘‘Ndashaka gushimira Imana. Ndi umuhanzi nanjye kandi ninjye yakuyeho impano. Iyi ni indirimbo yo gushima Imana ndetse namwe mwese.”
Munyaribanje Léonard w’imyaka 72, ariririmba muri Korali Saint Thérèse ibarizwa muri Kiliziya Gatolika. Yishimiwe mu ndirimbo yateye yitwa‘‘Sinogenda Ntashimye’’ ya Korali Ninahazimana Gatumba y’i Burundi.
Bizimana Patient yavuzwe mu nkuru z’urukundo na bamwe mu bakobwa basengana. Yari aherutse guca amarenga yo gukundana na Deborah Uwamahoro Masasu, umukobwa wa Apôtre Yoshua Ndagijimana Masasu,uyobora Itorero rya Restoration Church ku Isi. Uyu yaje nyuma y’andi makuru yavugaga ko yagiranye ibihe byiza mu rukundo ruhishe na Gaby Kamanzi.
Bizimana Patient aheruka gutangariza IGIHE ko impamvu bivugwa cyane kuri Kamanzi ngo ni umuvandimwe we, basangiye itorero n’umurimo w’Imana.
Indi nkuru wasoma: Sinach yanyuze abitabiriye igitaramo yakoreye i Kigali mu mvura ijojoba (Amafoto na Video)
Amafoto: Niyonzima Moses


text:
Rwanda : Akarere ka Nyagatare kaciye agahigo mu Ntara y’uburasirazuba mu gutanga umusanzun mwinshi mu Kigega Agaciro Development Fund
Kuri uyu wa 5/9/2012, abaturage bahagarariye abandi ndetse n’inzego z’ubuyobozi mu Karere ka Nyagatare biriwe mu gikorwa cyo gutanga umusanzu mu Kigega Agaciro Development Fund birangira berekanye ko ari indashyikirwa mu Ntara y’uburasirazuba kuko batanze amafaranga y’u Rwanda angina na  miliyoni 881 ibihumbi 714 na 620.
Muri uwo muhango wari wahujwe n’Inteko y’Akarere ka Nyagatare ndetse n’umuhango wo gusoza itangizwa ry’Agaciro Development Fund mu Ntara y’Uburasirazuba, abaturage ba Nyagatare berekanye ubushake mu gushyigikira iki kigega kuko wabonaga bitanga batajijinganya. Aba baturage basanzwe bamenyereye umuco wo gukusanya inkunga “Fund raising†bakaba batahwemye kubigaragaza aho umurongo wari muremure bavuga amafaranga batanze. Ukaba wasanganga umuturage atajijinganya gutanga amamiliyoni abandi mu bihumbi za 500 hakaba n’abatanga inka.
Ubwo abantu bari uruvunganzoka ku mirongo bivugira amafaranga bashyize mu kigega Agaciro Development Fund, akazi kakaba kari kenshi ku bakozi ba Banki y’Abaturage ya Nyagatare bafata amafaranga y’icyo kigega dore ko ishami ry’iyo banki bari baryimuriye ku kibuga cy’Umutara Polytechnic University aho ibyo birori byaberaga.
Ubwo yatangizaga umuhango wo gutanga imisanzu y’Agaciro Development Fund, Guverineri w’Intara y’Uburasirazuba Uwamariya Odette, akaba yabanje kuvuga abitsindagira ko gutanga umusanzu muri icyo kigega ari ubushake bw’umuntu ku giti cye. Akaba yasabye ubuyobozi bw’Akarere ka Nyagatare ko niba hari uwo bahatiye kuwutanga bamusubiza amafaranga ye. Yagize ati “Ndagira ngo mbabwire ko gutanga umusanzu muri iki kigega biva ku mutima w’umuntu akabikora ku bushake bwe. Nta wemerewe kwaka umuturage amafaranga ku gahato.â€
Cyakora, mu gihe Guverineri Uwamariya yavugaga ko gutanga umusanzu mu kigega Agaciro Development Fund ari ubushake bw’umuntu, morali yari yose ku ruhande rw’Umuyobozi w’Akarere ka Nyagatare, Sabiti Fred, wabonaga asa n’uwatindiwe kuko kuri we byanze bikunze intego yari ukuza ku isonga mu Ntara y’uburasirazuba.
Ubwo yatangaza amafaranga yavuye mu baturage ba Nyagatare, Mayor Sabiti Fred, akaba yagize ati “Nyakubahwa Guverineri nk’uko nari nabibijeje urukiramende mwaduhaye twarusimbutse ndetse na cyane ndagira ngo mbabwire ko twabikoze.†Akaba yahise asaba abaturage ba Nyagatare bari basabwe n’ibyishimo kubyishimira bakabyinana na morali nyinshi.
Akarere ka Nyagatare kakaba kaje ku isongo mu Ntara y’uburasirazuba mu gushyigikira ikigega Agaciro Development Fund n’amafaranga miliyoni 881 ibihumbi 714 na 620. Uretse kuba ku isonga mu ntara, kugeza ubu kakaba kari ku mwanya wa gatatu mu gihugu nyuma y’Akarere ka Musanze mu Ntara y’Amajyaruguru katanze asaga miliyari n’igice n’Akarere ka Huye katanze asaga miliyari 1 na miliyoni 200.
Â


text:
Gicumbi – Ukwezi kw’imiyoborere myiza gufasha abaturage gukemurirwa ibibazo
Abaturage bo mu karere ka Gicumbi bemeza ko ukwezi kwahariwe imiyoborere myiza kubafasha kumvwa no gukemurirwa bimwe mu bibazo baba bafite.
Ibi babitangaje ku itariki ya 01/10/2014 ubwo inzego z’ubuyobozi zaganiraga nabo mu murenge wa Byumba mu kagari ka Kibari ku miyoborere myiza.
Mukanoheri Josephine ni umwe mubakemuriwe ikibazo yatanze cy’uko umugabo we afunzwe ariko akaba atazi icyo afungiye maze umuyobozi wa polisi ikorera mu karere ka Gicumbi amubwira ko afunzwe by’agateganyo kuko yasuzuguye urukiko ubwo yatumizwaga ngo abazwe.
Mukanoheri kubwe ngo yishimiye igisubizo yahawe kuko yari yaraheze mu gihirahiro atazi impamvu umugabo we afunze akaba ategereje ubutabera kugirango buzakore akazi kabwo.
Bimwe mubibazo byagiye bitangwa harimo ikibazo kijyanye n’isambu cyatanzwe na Nziriho wo mu muryango w’abasigajwe n’amateka wagaragaje ko akeneye ahantu ho kuba kuko ubwo yari afunze akurikiranyweho icyaha cyo kwica umuntu yasanze bene wabo baramusenyeye inzu.
Umuyobozi w’akarere ka Gicumbi Mvuyekure Alexandre yamusubije ko bazamushyira muri gahunda y’abagomba kubakirwa aho kuba.
Nziriho yishimiye iki gisubizo kuko ubu yicaranye icyizere cy’uko agiye kubona aho aba akareka kwirirwa acumbika.
Abaturage kandi bavuga ko batishimira gukemurirwa ibabazo gusa kuko usanga banaganira no kuzindi gahunda z’iterambere.
Zimwe muri izo gahunda bigishwa izijyanye n’ubuhinzi, ubworozi, kuri gahunda ya Ndi umunyarwanda n’izindi zibashishsikariza gukora bakivana mubukene nk’uko Nzirorera Stanislas abivuga.
Kuruhande rw’ubuyobozi ariko bwo busanga ibibazo abaturage bagaragaza muri uku kwezi kw’imiyoborere myiza biba ari ibibazo n’ubundi baba baragejeje ku buyobozi ntibikemuke ahubwo bakongera kubigarura nk’uko Mutesi Frolence ukuriye ishami rishinzwe ubushakashatsi mu kigo cy’igihugu gishinzwe imiyoborere myiza yabigarutse.
Gusa ngo bene ibyo bibazo ngo barabikurikirana ndetse bagasiga babikemuye ibisaba iperere bikagira abo bishingwa ngo babikemure.
Ikiza nuko abaturage bagira uruhare mu gukemura ibibazo byabo, kuko usanga abaturage aribo bafite amakuru y’ukuri mu bibazo bya bagenzi babo.
Ati†mwabonye uburyo umuturage yahagurukaga akavuga ikibazo cye bagenzi be bagahita bamwamaganira kure, biriya byerekana ko baba bazi ukuri ku kibazo agiye kuvuga.â€
Ikindi yagarutseho ngo nuko abaturage badakwiye guhora mubibazo ahubwo bakwiye gukora bakiteza imbere kuko imanza zitera ubukene kuko umuntu aba yazitakajeho umwanya bityo ntabone umwanya wo gukora ngo yiteze imbere.
Muri uku kwezi kwahariwe imiyoborere myiza kandi hatangijwe ibiganiro mu baturage bigamije kubasobanurira neza ibiranga imiyoborere myiza n’uruhare bayifitemo bakanabaganiriza ku zindi gahunda za leta nk’iya Ndumunyarwanda, Ubumwe n’Ubwiyunge kandi ngo hazibandwa no gukomeza  gukemura ibibazo by’abaturage bigaragara nk’ibyananiranye hifashishijwe inteko z’abaturage.


text:
Michou-“Mbega umuntu utazi imodoka? Urabona ukuntu yaparitse mu muhanda? Uuuuh! Dore ahubwo azimije n’amatara”
Njyewe-“Wa mugani iyi modoka?”
Twakomeje kugenda buhoro dusatira iyo modoka, tukigera imbere yayo ako kanya nagiye kubona mbona abasore babiri bari kuza badusanga, umutima umvamo, Michou we ntabwo yari azi ibyo aribyo, yakomeje kunyifatira mu kiganza,
Michou-“Gabby! Bite se ko utavuga? Warangariye ino modoka iparitse nabi mu muhanda?”
Umutima wambwiye guhagarara ako kanya ndahagarara, ba basore bari bageze nko muri metero 50,
Njyewe-“Michou! Dusubire inyuma”
Michou-“Ngo dusubire inyuma? Gabby! Habaye iki ko…”
Yagiye kurangiza kuvuga nahindukiye kare mufata ukuboko ntangira gutera intambwe ndende ari nako nkebuka, kuko Michou yari yambaye akajipo gato byaramunaniye kugenda, nongeye guhindukira mbona ba basore baza biruka ako kanya nkurura Michou dufumyamo.
Michou yakomeje kugenda asakuza ambaza ikibaye nanjye ngakomeza kuvuga Mupenzi ariko ntabyumve tutarenze umutaru aba yikubise hasi, ngiye kumwegura,
Michou-“Gabby! Igendere njye ntacyo bantwara, uwo bashaka ni wowe”
Njyewe-“Oya Michou! N’ubundi batubonanye, Mupenzi ndamuzi ntabwo yagusiga amahoro”
Michou-“Oya Gabby! Ndeka ugende…genda Gabby!”
Narebye kwiruka ngasiga Michou aho ariko binyanga mu nda, ngize ngo muhagurutse baba batugezeho kare, umusore umwe w’ibigango aba aransingiye undi nawe afata Michou,
Michou-“Mundekure, muramfata nabagize nte?”
Njyewe-“Muradushakaho iki ariko? Ko ntawe twibye muraduhora iki?”
Aho kudusubiza bkomeje kudukandira amaboko inyuma, numvaga gutaka kwa Michou nta bushobozi mfite bwo kumubohora, nkomeza kwinginga ariko ba basore ba badutaye ku ngoyi,
Njyewe-“Ndabizi mwatumwe na Mupenzi! Mwatubabariye koko nkababwira ukuri mwifuza ariko mukatureka…”
Ntararangiza kuvuga umusore umwe yahise ansha mu ijambo,
We-“Ceceka aho, ninde wakumwiye ko turi kujya inama n’imicuko nkamwe, wongere ukopfore urambona”
Njyewe-“Basi se mwababariye uyu mwana twari kumwe ko ntaho ahuriye n’ubantumye?”
We-“Nakubwiye ngo niwongera kuvuga urambona, ntabwo nongera kubisubiramo urumva neza?”
Yabaye akivuga gutyo tugeze ku modoka, yari ya yindi yahoze ari iya Papa umukozi we Mupenzi yari yarigaruriye kimwe n’ibindi,ari nayo yadukurikiye kugeza tugeze kwa Michou, bamaze kutwijizamo ku ngufu badupfuka uminwa, ihagurukira mu ijana.
Twakomeje kugerageza gutabaza ariko biranga biba iby’ubusa imodoka ifata umuhanda, mu rugendo rurerure twahagaze ahantu tutazi, badukurura batuvana mu modoka, batwinjiza mu cyumba gicuze umwijima mwinshi, badupfukura umunwa badusiga aho barakinga.
Bamaze kugenda twicaye hasi, nkabakabye hose nsanga nta kindi kintu na kimwe kiri muri icyo cyumba, wa munsi nahoraga nikanga wari ugeze, Mupenzi yari araye amfite mu maboko ye, Imana igena byose ikingira Linda ngo bene Mateso hatazabura uwo kubara inkuru
Nakomeje kumva amarira ya Michou wari wahogoye mbura uko mbigenza ngo atuze umutima, nongeye kwibuka imvano ya byose ndeba byibuze ikosa rimwe naba narakoze cyangwa igitutsi kimwe naba naratutse Imana ariko ndakibura, negera Michou ntangira kumwinginga,
Njyewe-“Michou! Michou! Mbabarira, ndakwinginze ihangane unyumve, ibitubayeho ntabwo nari nzi ko biraba, iyaba nari mbizi ntabwo nari gutuma umperekeza ndetse nta nubwo nari gusohoka iwanyu”
Michou-“Oya Gabby! Wari ubizi. Kuki wabonye imodoka ihagaze ugasubira inyuma? Kuki wakomeje kugenda uhagarara umfata mu biganza witinzatinza? Wimbeshya nabibonye wagiraga ngo babone uko badufata”
Njyewe-“Michou! Nyumva! Mbabarira twere gusubiranamo kandi turi mu byago, ntega amatwi unyumve ndakwinginze”
Michou-“Nkumva nkumva iki Gabby? Ubu Papa aramenya ndi hehe koko? Mama we ndabizi ntashobora gusinzira atambonye, Ubu koko aha ndi ni he? Gabby! Urampemukiye gusa nta kindi”
Njyewe-“Michou! Ibyo Papa wawe na Mama wawe bivemo ahubwo usenge Imana kuko ubuzima bwacu buri mu kaga…”
Michou-“Wimbwira ibyo, kandi ndekura winkoraho, nari naranabivuze n’ubundi ko ucecekanye byinshi”
Michou yaranyiyatse akomeza kuririra muri uwo mwijima twarimo ari nako umutima wanjye ukomeza kubyimba kubera agahinda, ikiniga kimbuza gukomeza kuvuga, hashize akanya katari gato aratuza.
Amaze gutuza namwegereye buhoro maze negama ku gikuta impande ye, nongeye kwibuka twicaye iwabo mu ntebe nziza ndeba ukuntu uwo umwana mwiza w’abandi yicaye hasi numva birandeze.
Nibutse uko byose byatangiye mwarimu atwicaranya ku ntebe imwe, nibuka umunsi aza yishima ambwira iby’abashyitsi nongera kwibuka umunsi ampa Linda mu biganza bikaba igihango cyanjye nawe maze nitsa umutima,
Njyewe-“Michou! Urakoze gutuza nanjye nkabona kwitsa umutima, byibuze ndaruhutse”
Michou yaracecetse ntiyansubiza, hashize akanyandongera ndonhera nitsa umutima maze ndamubwira,
Njyewe-“Michou! Miri uyu mwijima, aho tutabona, aho dufungiranye wese kugeza mu mitima, mbabarira utuze maze nkubwire byose”
Hashize akanya Michou atavuga, bimugoye numva akajwi gato kuzuye ikiniga kavuga ngo: “Ndakumva Gabby”
Ako kajwi karanyubatse nongera kumva ko nubwo bwose ntabona ndetse nkaba mfungiranye hari unyumva, Michou disi yari amaze kwiyakira, nanjye ntangira kuvuga nshize amanga,
Njyewe-“Michou! Ndi Gabby! Wamenye nawe akakumenya, ndi Gabby wabumburiye umunwa bwa mbere akumvwa n’amatwi yombi, ukajya imbere akagukurikira ukaba imvano yo kongera kugira ikizere unshyira uwa maama mu biganza byanjye,
Michou! Ibuka uko byose byatangiye, nakubwiye amagorwa yanjye, nakubwiye ko mpora nibaza ku buzima bwanjye bwejo hahaza, naragutakiye ndetse ndagutuma unsezeranya isezerano ntamenye ariko ibyo ari byo byose niryo ritumye turi hano,
Michou! Ibuka tugiye kuva iwanyu indoro wandebye ukabwira abandi bose gusubirayo ngo umperekeze, ukambwira ko ari ko kanya keza tubonye ko kuba turi twenyine maze utuze umutima wakire ko uri kuzira urwo nzira”
Nongeye kwitsa umutima, maze hashize akanya gato numva intoki zikoze ku kiganza cyanjye cyari kirambise hasi impande ye, disi zari iza Michou ndetse birarenga amfata ikiganza cyose aragicigatira aragikomeza maze arambwira,
Michou-“Gabby! Mbabarira kukubwira kuriya ni umutima n’ubwenge byarwaniraga kumvirana, humura nzi byose kandi nziko uzira umugayo w’uwakubyaye gusa uri imfura nanjye ndi iyindi,
Gabby! Ntabwo natekerezaga ko ibi byaba, ntabwo nari nziko uba mu buzima bwo guhigwa ngo woherezwe mu mwijima nkuyu, gusa njye wavukanye umucyo ndetse uwanyibarutse akamparurira inzira nziza reka nifatanye nawe maze bose babone ko kenshi tuzira icyasha tutageze ingeyo, humura Gabby turi kumwe”
Michou yamaze kumbwira gutyo numva imbaraga ntazi aho zavuye zinzamutsemo, burya umuntu ukubwiye mu byago ngo humura turi kumwe aba akuremeye ikizere, ikizere nacyo kikarema insinzi,
Njyewe-“Urakoze Michou! Uri umwana mwiza kandi unyeretse ko koko dufitanye isezerano ry’agaciro ariko ntazi”
Michou-“Gabby! Tuza ibindi bizaza nyuma yibi”
Njyewe-“Yooooh! Nzaba mpari uwo munsi ntegereje”
Michou amaze gutuza no kwiyakira natangiye kumuganiriza ubuzima bwanjye bwose kuva aho namenyeye ubwenge, ntabwo nasimbutse na kimwe, burya aho ubika amateka ni aho uba wizeye ko harinzwe nuwo wizeye, umwe utazibagirwa ngo asige arangaje.
Nanjye byaziyemo gutyo maze mbitsa byose Michou, umutima umpamiriza ko ari uwo kwizerwa kuri njye.
Michou yageze aho agwa agacuho ansinziriraho, mu gicuku twagiye kumva twumva urugi ngo paaa!
Twese-“Ayiweeee”
Twabonye itoroshi ritumurika dutangira guhisha mu maso, ako kanya nahise numva ijwi rya Mupenzi, nkisuganya tubona bahiritse umusore hasi batangira kumukubita imigeri ntitwamenye uwo ari we,
Mupenzi-“Wa musenzi we! Nkwizere nurangiza…”
Yakomeje kuvuga amagambo menshi ari nako bakubita uwo musore, bamunogeje arahindukira aza aho twari turi, adukesha mu maso arongera azimya itoroshi, ahita atangira kuzenguruka mu cyumba twarimo aseka cyane,
Mupenzi-“Hhhhhhhh! Kera kabaye ubu mundi mu maboko, icyo nahigiye nkigezeho, mwari muziko ntazabageraho? Mwari muziko ndyamye nsinziye nibagiwe byose, uyu munsi ndabafite”
Yarasetse arongera araseka hashize akanya yakwenkwenutse,
Mupenzi-“Byose ni nyoko mugomba kubizira, nabagiriye impuhwe we atangiriye mbongerera iminsi yo kubaho, mwabonye ko yanseseye mu maraso mwe munsesera mu misokoro mushaka guhangana nanjye, muraje mubone ko njye nta mishinyiko ngira”
Yahise yongera aducanaho itoroshi, akomeza kuza adusanga atangira gucana cyane kuri Michou, nawe ntiyakingaho ikiganza yemera kureba mu rumuri,
Mupenzi-“Uuuh! Ariko aka gakobwa ko mbona…?”
Mupenzi yahise abisha ahindukirira abasore bari inyuma ye maze atangira kubatukagura ibitutsi byinshi..
Mupenzi-“Niko, niko mwa mbesire mwe! Nabatumye aka kantazi k’agakobwa cyangwa nabatumye Linda umukobwa wa Mupenzi?”
Umwe-“Boss! Attention! Utadutuka tukakwambara!”
Undi-“Ariko Boss! Nta soni ufite uratinyuka ukatwita imbesire n’akazi tuba twagukoreye? Cyangwa ugira ngo tugukorera kubera tugukunda? Umenye ko tugukorera kubera amafaranga, wibeshye gato ni wowe twakorera umunsi mukuru ukumirwa”
Mupenzi-“Cecekaa! Nta soni? Njye nabiboneye bari kumwe, mwambwira gute ukuntu mwanzanira utari we? Aka gakobwa niko nabatumye?”
Umwe mu basore bari badufashe yahise akuramo ikote arijugunya hasi, undi nawe akuramo ikote,
We-“Boss! Banza uduhe ayacu none aha, bitabaye ibyo ugiye kubona akazi dukora neza tukagukoreraho”
Mupenzi yatangiye kugira ubwoba, asubira inyuma gato nabo bakomeza kumusatira agonga igikuta impande yacu, burya aho inzovu zirwanira inshishi zirahagorerwa njye na Michou twigiye ku ruhande
Mupenzi-“Mwibeshye se? Mwibeshye munkoreho maze ndebe aho mukure amafaranga”
Umwe-“Ahubwo wowe ugiye kwishyura byose! Ugiye kwishyura ibyo ukoreye umuvandimwe wacu”
Mupenzi-“Ngo ngo? Umuvandimwe wanyu?”
We-“Wabonaga ukubita mu nda twe tugakubita munsi y’ikirenge ukabwira ko tutazi guhana?”
Mupenzi-“Ariko ibyo muvuga ni ibiki? Ahubwo se ko munyegera cyane kandi…”
Abo basore bakomeje gusatira Mupenzi, bamufata mu ishingu umwe aba amukubise umutego agwa hasi,
Mupenzi-“Ariko se ko mbona…Eeeh! Murankubise? Yampaye inka! Ibi ni iki ra? mwambabariye ariko?”
Njye na Michou twatangiye kwibaza ibyo ari byo, baba bamukubise hasi inshyi, imigeri, inkoni…ibintu biba ibindi.
Umwe muri ba basore yahise ambwira abandi kurekera baramwumvira maze ahita avuga adategwa,
We-“Murekere aho, dufite umwanya wo kumuha ikosora neza, nako na gereza agiye kujyamo izamwereka ko byose bishoboka, ahubwo murebe neza niba Cyusa tutamubabaje”
Njyewe-” Cyusa?…………………………………
Ntuzacikwe na Episode ya 41 ejo mu gitondo


text:
Iyo abasore n’inkumi batarashakana, hari imiryango baba bafata nk’icyitegererezo bakumva ko bakwiriye kuzubaka urugo rumeze nk’urwabo, ariko rimwe na rimwe bagatungurwa no gusanga abo bifuza kureberaho nabo bafite ya makosa ameze nkaho ari rusange mu ngo nyinshi.
Urubuga Elcrema rwibanda ku nkuru z’urukundo ndetse n’imibanire rugaragaza amakosa atandatu afatwa nk’ayoroheje ariko agira ingaruka ku miryango.
1. Kureka ababyeyi bakabafatira imyanzuro
Uko ababyeyi banyu baba babakunda kose n’ububryo baba babahangayikira hari imyanzuro batagomba kubafatira.
Ni ikosa rikomeye kureka ababyeyi bagakomeza kubafatira imyanzuro kandi mufite urugo rwanyu nabo bakagira urwabo. Icyo mwakora ni ukubagisha inama gusa ariko imyanzuro mukayifatira ubwanyu.
2. Kudaha agaciro ibyo gukora imibonano mpuzabitsina
Abashakanye benshi usanga bahugiye mu kazi no gushakisha imibereho ya buri munsi izatunga urugo, ibyo rero bituma baha agaciro gake ikijyanye no gutera akabariro.
Igihe ingingo yo gutera akabariro yirengagijwe, urugo ruba rugenda rugana aharindimuka kuko ibyo bituma umutekano ubura n’ibibahuza bikagabanuka.
3. Kwinjiza inshuti zanyu mu buzima bw’urugo
Iri ni irindi kosa abantu bashakanye usanga bakora kandi bakaryita iryoroheje. Ubusanzwe ibyemezo by’urugo bifatwa n’umugabo n’umugore, iyo rero hari undi muntu hafi aho mwemereye kubinjirira mu buzima birabangama cyane.
Kandi ibyo bituma hagati y’umugabo n’umugore umwuka uba mubi kuko iyo bitababaje umugore bitera umugabo umunabi.
4. Gucyekana ibibi
Gucyeka ndetse no kwibwira ngo buriya mugenzi wanjye ubwo atavuga, yagaye ibi n’ibi, ni bibi kuko amagambo nk’ayo ashobora kwangiza umubano wanyu.
Iyo abashakanye bataganira umwe agacyeka, undi akibwira bisenya umubano kandi ingaruka zabyo ziba mbi cyane kuko bigabanya icyizere mwari mufitanye.
5. Kutita ku byo uwo mwashakanye akora
Hari abantu bigira ba ntibindera, ugasanga uwo mwashakanye yakoze uko ashoboye ngo akwiteho cyangwa se akunezeze ariko ukabiha agaciro gake.
Iryo ni ikosa ryo kwirengangiza kandi uko urushaho kubimugaragariza, agenda ahinduka mubi ukazasigara wibaza impamvu utakibona ibyiza bimuturukaho kandi ari wowe wabigizemo uruhare.
6. Kubwira abandi ibyo wakabwiye uwo mwashakanye
Usanga umugore ajya kuganyira mugenzi we, cyangwa se umugabo akaganiriza abandi ibitagenda mu rugo rwe. Nyamara ibyo yagombaga kubiganiriza uwo bashakanye ngo babishakire umuti urambye.
Uko uganira n’uwo mwashakanye niko murushaho kuba inshuti magara, iyo rero ibyo mwakavuganye ubivugana n’abandi, kwibonanamo birayoyoka, urugo rugasenyuka urureba.
Nubwo nta muntu utunganye ubaho ariko uko byagenda kose buri munsi ababana baba bakwiriye kugerageza kurushaho gukora neza ku nyungu rusange bahuriyeho n’abo babana.


text:
Olivis Mugabo umwe mu bagize itsinda rya Active aratangaza ko kuba mugenzi wabo Dereck yaragiye gukora ikizami cyimwinjiza mu ishuri rya muzika bitazabangamira ibikorwa byabo.
Ku munsi w’ejo kuwa 11 Mutarama 2018 nibwo ishuri rya muzika ryari rifite icyicaro ku Nyundo, ryakoresheje amarushanwa agamije gushaka abazaryigamo muri uyu mwaka wa 2018, mu Karere ka Rubavu.
Bitunguranye mu bari baje guhatana harimo n’umwe mu bagize itsinda rya Active, Dereck Sano, gusa ntiyashatse kugira icyo abivugaho ndetse yasabye ko atafotorwa n’itangazamakuru.
Abantu bamwe bumvise ko Dereck agiye kwiga umuziki,batekereje ko yaba ari mu nzira zisohoka mu itsinda rya Active amazemo imyaka igera kuri 5.
Mu kiganiro Eachamps yagiranye na Olivis uririmbana na Dereck yatubwiye ko kuba mugenzi wabo agiye kwiga umuziki ari ibisanzwe nk’umuntu yajya kwiga mu ishuri risanzwe, ndetse ko bari barabiganiriye mbere.
Yagize ati “ ni kimwe n’uko wahitamo kwiga Ikoranabuhanga (ICT) ntujye kwiga iby’imiziki. Biriya ni ishuri nk’irindi ryose.”
Kuba ishuri iri shuri riri mu ntara Active ikaba ikorera mu mujyi wa Kigali, Olivis avuga ko ntacyo bizabahungabanyaho kuko hari n’abandi benshi basanzwe baryigamo kandi batuye i Kigali.
Yagize ati “ hari benshi nzi biga hariya hantu, bagataha i Kigali. Hari benshi tuzi cyane cyane nka bariya bacuranga muri band yaho, haba hari nk’iminsi nk’ibiri yo kwiga mu cyumweru, iyo minsi ibiri ntabwo yakwica akazi ka Active.”
Ntibiramenyekana niba Dereck azajya kwiga mu ishuri ry’umuziki kuko amarushanwa atarasozwa ngo hamenyekane abazemererwa kwiga.


text:
Igazeti Ya Leta 2010 Amategeko Y'umuhanda Pdf Free
igazeti ya leta 2015 amategeko y'umuhanda
igazeti ya leta 2014 amategeko y umuhanda
amategeko y'umuhanda igazeti ya leta 2012
igazeti ya leta irimo amategeko y'umuhanda
. n spcial du 03 janvier 2006 Igazeti ya Leta ya Repubulika y u Rwanda Official Gazette of the Republic . hakurikijwe amategeko agenga abakozi ba Leta.. YA LETA YUMWAKA WA 2010/2011 . IGAZETI YA LETA YA REPUBULIKA Y'U RWANDA.. articles of the constitution Related documents.. yumuhanda Ingingo ya 31 : . MU IGAZETI YA LETA YA REPUBULIKA YU RWANDA .. Igazeti ya Leta ya Repubulika yu Rwanda Official Gazette of the Republic of Rwanda Journal Officiel . amategeko ahana yu Rwanda.. IgazetiYaLeta2010AmategekoY'umuhandaPdfFree->>>DOWNLOAD(Mirror#1)ReadbaguserssuggestthatLawontheorganizationoftheCraftSector.pdfis.juillet2010.IgazetiyaLetayaOfficial .. Vnc Teacher Porimol Joydhor Scandal Video. . the pearson general knowledge manual 2013 pdf download zip . Hedningarna . Free shipping & returns in North America .. apache http server 2.2 official documentation pdf free market leader beginner pdf free . igazeti ya leta 2010 amategeko y'umuhanda pdf free .. primature.gov.rw. Murder2 Full Movies Hd 720p >>> microsoft encarta free download full . pdf igazeti ya leta 2010 amategeko y'umuhanda pdf .. film sagwan uncut free download medal of honor 2010 update 76 crack . igazeti ya leta 2010 amategeko y'umuhanda pdf free .. igazeti ya leta 2010 amategeko y'umuhanda pdf free so long a letter pdf free download Aventuras nocturnas de un taxista (Spanish Edition) download epub mobi pdf fb2. igazeti ya leta 2010 amategeko y'umuhanda pdf free .. Igazeti ya Leta ya Repubulika yu Rwanda (izina mu cyongereza Official Gazette of the Republic of Rwanda ; izina mu gifaransa Journal Officiel de la Rpublique du .. rio 2 full movie in hindi free download utorrentinstmank dolby home theater v4 windows 7 64 bit download .. Igazeti ya Leta ya Repubulika y'u Rwanda Official Gazette . - Read more about ingingo, gazette, rwanda, komisiyo, cyangwa and kandi.. Info Banner Visual Composer Nulled >>> American Corrections free . rar file igazeti ya leta 2010 amategeko y'umuhanda pdf .. Download Megger bm200 g service manual: . igazeti ya leta 2010 amategeko y'umuhanda . Download a free PDF of the Full Line Calculator Brochure.. Igazeti Ya Leta 2010 Amategeko Y'umuhanda Pdf Free ->>> 3db19cccfd . 3db19cccfd .. read microsoft word - vat law of 28 may 2010 . inteko ishinga amategeko . dutangaje itegeko riteye ritya kandi dutegetse ko ryandikwa mu igazeti ya leta ya .. www.mininter.gov.rw. Igazeti Ya Leta 2010 Amategeko Y'umuhanda Pdf Free (0) . Igazeti Ya Leta 2010 Amategeko Y'umuhanda Pdf Free >>> DOWNLOAD e1977f8242 . Gear Fighter Dendoh Ps1 Exe .. . free .software . igueymnx Pdf Word Converter Free Download Full Version . xhng7x1s Igazeti Ya Leta 2010 Amategeko Y'umuhanda Pdf Free plural Guests named .. Download Pdf Png Icon Banner >>> short it makes it it allows you to. for dots per inch and it's if you want. pretty much cover it I mean .. .,,in,,contrast,,to,,many,,aspects,,of,,notes,,to,,business,,law,,by,,soriano,,pdf,,the,,notes,,.,,notes . Law.Get,,Free,,Read,,Online,,Ebook,,PDF,,Notes .. AIBIBAZO NIBISUBIZO KU BIJYANYE NAMATEGEKO YUMUHANDA . cyose bigakorwa na Ministiri ushinzwe imirimo ya Leta. . 2010. Create a Free Website .. igazeti ya leta 2010 amategeko y'umuhanda pdf free .. Back to Top. Harry Potter 1 Full Movie Download In Hindi >>> Harry,,Potter,,7,,Part,,1,,Full,,Movie,,In,,Hindi,,Dubbed,,-,,How,,to,,download,,Harry .. apache http server 2.2 official documentation pdf free market leader beginner pdf free . igazeti ya leta 2010 amategeko y'umuhanda pdf free .. Official Gazette n 04 of 23/01/201233 33 . Ingingo ya 36: Amategeko ateganya uburyo .. PeteTongwiththeHeritageOrchestra-ClassicHouse-WEB-2016-ENSLAVE . 2s, igazeti ya leta 2010 amategeko y'umuhanda pdf 2s, the gifted 1s, new hindi 1s, .. film sagwan uncut free download medal of honor 2010 update 76 crack . igazeti ya leta 2010 amategeko y'umuhanda pdf free .. read microsoft word - vat law of 28 may 2010 . inteko ishinga amategeko . dutangaje itegeko riteye ritya kandi dutegetse ko ryandikwa mu igazeti ya leta ya .. Igazeti ya Leta ya Repubulika yu . hagati yumuhanda. . byimibereho myiza hakurikijwe uburyo buteganywa namategeko. Ku bwibyo, Leta niyo itanga . 0fea0b1dc0
logic pro 9 serial keygen downloadinstmanks
openquest 2 deluxe pdf download
appid is not configured skidrow dishonored crack
dr.fone for android crack keygensinstmank
uncensored-pinoy-scandals
facebook auto liker script nulled scriptinstmank
norton ghost 15.0 keygen free downloadinstmanks
resident evil retribution full movie in hindi free download hd 720
gopro hero 3 1080p 24fps
timeleft deluxe crack full fifa


text:
Komisiyo y’ubukungu y’intumwa za rubanda yasuye akarere ka Gatsibo
umumuceri uhinze mu gishanga cya Kanyonyomba
Intumwa zigize umutwe w’abadepite zihuriye muri komisiyo y’ubukungu zirashishikariza abaturage bahinga umuceri mu karere ka Gatsibo kugira uruhare mu kugeza umuceri wabo ku isoko aho kuwegurira ba rwiyemezamirimo bakaba aribo babagurishiriza.
Nyuma yo kubona ko abahinzi b’umuceri badakuramo i nyungu ihagije kuko begurira ba rwiyemezamirimo gucuruza umuceri kandi banyiri ubwite bagombye kubyikorera bakabona inyungu.
Bamwe mubadepite bari muri urwo ruzinduko harimo Mudidi Emmanuel, Nyiramadirida fortune na Gasarabwe jean Damascene hamwe n’abakozi b’ikigo gishinzwe amakoperative bakaba barashimye uburyo abaturage bitabira guhinga umuceri bahuriye muri koperative COOPRORIZ ikorera mu gishanga cya Ntende hamwe na koperative CORIMAK ikorera mu gishanga cya Kanyonyomba.
intumwa za rubanda zabagiriye inama yo kuzitabira kugura imigabane mu ruganda rutonora umuceri rwuzuye mu karere ka Gatsibo, nyuma y’uko inama y’abaminisitiri yemeje ko rwegurirwa abikorera.
Akarere ka Gatsibo nubwo kari muturere tutaragira amazi meza ahagije ariko ngi ni kamwe mudufite ibishanga binini bihingwamo umuceri kandi bikorerwamo n’amakoperative amaze kwiyubaka.
kubera ko Abahinzi b’umuceri bahinga muri ibyo bishanga bahinga ariko ntibatonore umuceri ngo bituma bagurirwa kugiciro kiri hasi banawugura utonoye bagasanga bahendwa. Kuba bawugurirwa udatonoye maze ba rwiyemezamirimo bakajya kuwutonoza ngo bikuraho inyungu abahinzi bagombye gukuramo ni muri urwo rwego intumwa za rubanda zibashishikariza kujya bawijyanira kunganda bakawutonoza kugirango bunguka.
Komisiyo y’ubukungu kandi yasuye Sacco ya kiramuruzi kugeza ubu ifite abanyamuryango 1711 mubaturage batuye umurenge barenga 8000 bigaragara ko ititabirwa uko bikwiye.
Iyi komisiyo yagiriye inama sacco n’ubuyobozi bw’umurenge gufatanya bagashishikariza abaturage ibyiza byo gukorana na sacco bakongera abanyamuryango ndetse bakabasobanurira ibyiza byo kubitsa no kuguriza kugira ngo bashobore gutera imbere babone n’inguzanyo.
Â


text:
nge abashinzwe imyubakire nabayigena bajya bakurikirana inyubako itaratangira gukorerwamo .kuko gusenya igikorwa nkakiriya cyarahagaze bakireba nubujiji, niba kandi ikibazo cyogukurikirana inyubako mbereyuko zikorerwamo abakozi batagifitiye ubushobozi bashyiremo ababishoboye.
Nkurikije ubumenyi mfite mu byerekeye ubwubatsi mu mujyi n’ubwubatsi muri rusange navuga ibi bikurikira. Mbere yo kubaka inzu ikomeye nk’iriya, uwubaka asaba abategetsi uruhushya rwo kubaka, akurikije n’icyo iyo nzu izamara. Iyo inzu yuzuye, nka hotel mbere yo kuyikoreramo agomba gusaba uburenganzira, butangwa nyuma y’amagenzura ya ngombwa. Bimwe bigenzurwa : niba inzu yubatse mu buryo bukomeye (itazagwa), nko kuri hotel igendwa na benshi niba ifite ibyuma bihagije byo kuzimya umuriro iramutse ihiye (ndetse n’inzugi zihagije ngo abantu basohoke), niba ibikoresho byakoreshejwe mu kuyubaka bitabongamiye ubuzima bw’abayizamo, n’ibindi byinshi bigeneye kurinda uzayijyamo n’abayikoreramo. Iyo igenzura ry’ubutegetsi risanze ibyangombwa bituzuye, uwabisabye ashobora guhabwa igihe cyo kubyuzuza, nyuma hagakorwa irindi genzura. Iyo adashoboye kubyuzuza, ubutegetsi bushobora no gufata icyemezo cyo kuyisenya. (Hari ubwo byashoboka guhindura imikoresherezwe y’inzu kugirango idasenywa, ariko biterwa n’ibikubiye mu gishushanyo mbonera cy’umujyi (Plan directeur) ntiwashira inzu y’ubucuruzi cyangwa ivuriro ahateganyirijwe kubakwa hotel.
Uwubatse aramutse yumva ko agiye guhohoterwa, n’Umujyi uraregwa mu rukiko, umucamanza ashobora hagati aho guhagarika gusenya mbere yo gufata icyemezo, yifashisha abahanga.
ese iyo umuntu arenganijwe n’inzego za leta yiyambaza uruhe rwego ubucamanza umukuru w’igihugu urwego rw’ubucamanza rusumba izindi ?
none ko bigaragara ko ba nyiri nyubako bahombejwe n’umujyi wa kigali ubwo uwo muturage azarenganurwa na nde?koko iriya nyubako igihe yubakwaga umujyi wa kigali warusinziriye none ngo nibasenye mbega mbega biteye agahinda ahubwo inyubako nyinshi zo muri kigali nibazisenye zose...
Ariko uwavuga ko arakarengane ntiyaba abeshye ubuse TOP TOWER niyo itujuje ubuziranenge kurusha KIGALI BUSSINESS HEIGHT (KBHC) ikarusha inzu NINZI HOTEL ikoreramo?
Aka nakagambane ntibakabeshye kuko abanyarwanda twarahumutse
IKIBAZO SUGUSENYA IKIBAZO NIMPAMVU ISENYWA A BASOBANURA NABO BASA NA BATABIZI NIGISHUSHANYO CYU MUGI NUKO IDAKOMEYE NAHANYURA, IBIKORWA REMEZO BUNVIKANYE NA NYIRAYO BAVUZE KIMWE ABANTU BAMENYA UKURI HARI IMPAMVU NTANAKIMWE KITASENYWA IYO BIDASOBANUTSE USANGA BAMWE BIRIRWA MULI NGO LETA IRASENYERA ABANTU*
Agahwa kali kuwundi karahandulika.Wumve nkome.Nibingeraho nibwo nzabona guhigima.
ibyo ni politic sha !! ubuse amazu menshi nirirwa mbona ari mu manegeka yo ko adasenywa ubwo nyirayo ntabuze ibyo atumvikanyeho na leta !!
Njye nabibona nko gukungura cg umurengwe kuri bamwe,kuko iyi nzu irarengana tu,ibi ahubwo nitiranyuma.
Reka
Reka
Njye ndumva amakosa aba yarakozwe n’abatanga uburenganzira bwo kubaka.none se igihe cyose imaze ninwo babonye ko itujuje ibisabwa.
Jye iby’ubwubatsi simbisobanukiwe neza ariko mumbwire inzu itaguye irimo yubakwa yazagushwa n’iki kindi wenda kitari nk’umutingito? Yubatse se mu manegeka? Cg nyirayo yanze kuvugana n’abo bireba? Icyo mpamya ni uko iyi nzu ishenywe byaba ari igihombo kinini.
Arikose ubuyobozi bubishinzwe ntabyangombwa byo kubaka bwabanje gutanga ? jye numva icyo kiba ari igihombo kandi gifite ingaruka ku gihugu muri rusange. Kuki ibyo bitagenzurwa umunsi kumunsi inyubako iri kubakwa ? Ababishinzwe bage babanza babacumbikire munzu zabigenewe kuko nta shiti haba harabayemo Ruswa .
iyi hotel niyande igiye gusenywa ? leta ishaka gusubiza uyumuntu ku isuka bayubatse umugiwakigali urihe kufite aba engineers benshi bagenzura biriya iyi nipolitike uyu abaye rwigara wakabiri


text:
Kamubuga: Bishimira uburyo gahunda y’ubudehe yabagejeje kuri byinshi
Bamwe mubaturage batuye mu karere ka Gakenke by’umwihariko abatuye mu murenge wa Kamubuga barishimira uburyo bamaze kwiteza imbere babikesha gahunda y’ubudehe kuko mbere yuko iyi gahunda itangira wabonaga abaturage nta kintu bimariye bitewe n’ubuzima bita ko bwari bugoranye bari babayemo.
Gusa ariko ngo kuva gahunda y’ubudehe yatangizwa abatuye mu murenge wa Kamubuga ubuzima bwabo bwarushijeho kugenda bumera neza kuburyo bafite aho bavuye naho bageze nkuko abatuye mu mudugudu wa Mbatabata babisobanura
Eugenie Mujawimanzi utuye mu mudugudu wa Mbatabata avuga ko ubudehe babufata nk’igikorwa rusange leta yabateyemo inkunga kugirango abaturage barusheho kwiteza imbere.
Ati “ikintu ubudehe butumariye ni uko umuturage nta nka yari afite ariko ubuhari inkunga ya Leta iza kuburyo umuturage ahabwa amafaranga ibihumbi mirongo itanu nubwo atagura inka ariko ashobora kuguzwa no muri yayandi y’ubudehe akongeranya akabasha kubona inka akorora akanabona n’ifumbire agahinga akezaâ€
Kandi ngo niyo bateranye muri icyo gikorwa cy’ubudehe bagerageza kwigishanya ukuntu bahinga kijyambere bakoresheje ifumbire mvaruganda, iy’ ishingwe hamwe no guhinga imbuto z’indobanure, ntibibagirwe no guhuza ubutaka kuko mbere batabashaga guhura ngo bungurane ibitekerezo bitewe nuko buri umwe yigumiraga iwe byatumaga basigara inyuma cyane nkuko Mujawimanzi abivuga
Pascal Kanyamuhanda, umwe mubagize komite z’ubudehe mu mudugudu wa Mbatabata, asobanura ko gahunda y’ubudehe bayifata nk’igikorwa cy’intangarugero cyabazaniwe mu mudugudu kugirango babashe kwiteza imbere cyane cyane mu bworozi
Ati “igikorwa cy’ubudehe cyabashije kutuzamura tuva aho twari turi tugera aho turi kuko buri muturage yabashije kuba yabona itungo rigufi riciriritse yakuraho agafumbireâ€
Uretse kuba buri muturage yarashoboye kubona itungo rigufi, ngo mu mudugudu wa Mbatabata ubu bafite imashini ishya byatumye boroherwa n’urugendo bakoraga bajya gushesha, kuburyo nta muturage ukijya gusesha kure kuko bashoboye kubona imashini bayikesha gahunda y’ubudehe nkuko Kanyamuhanda abisobanura
Umuyobozi w’umudugudu wa Mbatabata Tacien Nsabimana yemeza ko mbere wasangaga ubuzima bw’umuturage wa Kamubuga bugoye cyane kuburyo n’ubworozi bwari bucye cyane
Ati “wasangaga ubworozi bufite abagabo bakomeye cyane ariko ubudehe bukimara kuza hajeho gahunda yo kugurira abaturage inka, aho umuturage yagurirwaga inka yamara kubyara akaziturira mugenzi we kuburyo haje impinduka cyane aho ubungubu buri rugo usanga rufite inka bikajyana n’ubuhinzi bwizaâ€
Rafiki Claudette, umunyamabanga nshingwabikorwa w’akagari ka Mbatabata asobanura ko uretse kuba ubudehe bwaragize uruhare mu iterambere ry’abaturage, ngo iyi gahunda inabafasha muri gahunda za leta zitandukanye zirimo nko kwishyira mubwisungane mu kwivuza bitagoranye.


text:
Dufite Imana ireba
Nongeye kubasuhuza no kubaha ikaze muri uyu mwanya w’ijambo ry’Imana. Nifuje ko tuganira ku ijambo ritwibutsa ukuntu Imana dukorere, itubeshejeho, twita Data abo yabyaye binyuze mu mwana wayo Yesu Kristo ari Imana ireba.
Iyo Imana uyikoreye nk’Imana ishoborabyose gusa, uyikekera mu mirimo izagukorera no gusubiza ibyifuzo byawe gusa. Iyo uyitekereje mu bundi buryo harubwo uyirebera mu bantu kuko uziko batarebera hose icyarimwe cyangwa ngo bamenyera byose rimwe, ukibwira ko nayo ariko imeze, ariko ndakwibutsa ko Imana ireba, kandi ikarebera hose icyarimwe.
Dusome muri Yosowa 7:20 ‘’Akani asubiza Yosuwa ati ni ukuri nacumuye ku Uwiteka Imana y’Abisirayeli, uko nabigenje ni uku : nabonye mu minyago umwambaro mwiza wa shinari, na shekeri z’ifeza magana abiri, n’umuhimba w’izahabu w’igipimo cya shekeri mirongo itatu,ndabyifuza mperako ndabyenda mbihisha mu gitaka, biri mu ihema ryange hagati, n’ifeza iri munsi yabyo. "
Aya ni amagambo ntari bwinjiremo cyane ariko avuga iby’umugabo witwa Akani mu gihe Abisirayeli bajyaga ku rugamba bagatsindwa ariko bakaza kumenyeshwa ko bazira ko muri bo harimo uwakoze ku byashinganywe. Bibiliya igaragaza ko iki gihe Imana yihanangirije Abisirayeli gutera ariko ntibagire ikintu na kimwe barokora, umugabo witwa Akani rero abonye ntawe umureba agira ibyo ahisha, kumbe Imana yo irimo kubireba.
Imana yashatse ko yivugira ubwe ko ari we wabikoze arabihisha, kugeza ubwo hakozwe icyakwitwa umukwabo wo gushaka uwabikoze mu matsinda biza kurangira afashwe aricwa n’abe bose. Bibiliya iravuga ngo uhisha ibicumuro bye ntazagubwa neza ariko ubyatura akabireka azababarirwa, Imigani 28:13.
Hari igihe umuntu akora amanyanga agatakereza ko kuba umushumba we atabimenye, umuyobozi we mu kiciro runaka atabimenye, mbese kuba nta muntu ubizi ubwo n’Imana itabizi. Ndakumenyesha ko Imana dusenga ari Imana ireba, kandi Bibiliya ikavuga ngo ntimuyobe kuko itanegurizwa izuru, ntiwayiheza, izitura umuntu wese ibihwanye n’ibyo yakoze. Abagalatiya 6:7
Reka mbahe urugero ruto rw’ukuntu Imana ireba : Niba ijuru ari intebe yayo, isi ikaba intebe y’ibirenge ubwo dukorera ibyaha mu birenge byayo, ni nko kuyibwira ngo egezayo ibirenge tuguhemukire. Burya byose iba ibirebe
Nshuti abantu wabaheza pe! Bakanakwizera cyane ariko Imana ntiwayiheza. Hari utuntu turi abana bato twakoraga ukinjira nko munzu nta muntu ukureba ugafata isukari ukarigata, wakumva umuntu mukuru yinjiye ugahita wihanagura ku munwa, ukanaririmba yewe, ukaba uramuhejeje, ntazanabimenye kuko ari umuntu bishobora no kuzira umuntu utabikoze, ariko Imana siko imeze irebera hose icyarimwe.
Birashoboka ko umuntu ava gukora amanyanga, agahita amera nk’uwihanaguye ku munwa agakomerezaho imirimo y’Imana, mbese ukaba wavuga uti hano hari umuntu w’Imana, ariko umutima umubwira uti mfite ibyaha mu mutima wanjye, ukwiye kwihana.
Imana rero ni nziza umuntu wese ikomeza kumwihanganira kuko itifuza ko yarimbuka ‘’Umwami Imana ntitinza isezerano ryayo, nk’uko bamwe batekereza yuko iritinza. Ahubwo itwihanganira idashaka ko hagira n’umwe urimbuka, ahubwo ishaka ko bose bihana. 2Petero 3:9
Akani yanze kwihana, bakoresheje ubufindo buramufata.
Nubwo kuri ubu bitakivugwa kenshi, wanabigarukaho bikamera nko gutera ubwoba abantu kuko benshi bishakira inyigisho zijyanye n’irari ryabo, ariko Imana izahana abanyabyaha nibanga kubireka.
Kuri ubu hari inyigisho nyinshi, zimwe zikundisha abantu isi no kubabwira ibyiza byo kuyitindamo gusa ariko zikabibagiza iby’ubwami bw’Imana, izindi zikabwira abantu ko Yesu yabirangije ntacyo azabatwara nubwo bakora ibyaha, ariko aha ho sinarenganya abazigisha kuko umuntu atanga icyo afite, ntiwabuza abantu ibyo ukora.
Iyo umuntu ananiwe ikintu kubw’inkovu z’ibyaha agendana mu mutima, ahitamo kukigira rusange ahari yibwira ko nahuza amanyanga na benshi bimworohereza. Ibi bimeze nka kumwe iyo abanyeshuri babirukanaga mu ishuri ari benshi wabonaga ari byiza, ariko iyo mwamaraga gutandukana buri wese agiye kwisobanura imbere y’ababyeyi be wenyine, nibwo wamenyaga ko ibya mbere byari ikigare.
Ndabibutsa ko atari amahitamo ahubwo umuntu wese azahagarara imbere y’intebe y’imanza y’Imana, agacirwa urubanza ruhwanye n’ibyo yakoze, kandi Imana ica imanza zitabera izabikora.
Mbifurije ko twabaho tuzirikana ko dufite Imana ireba n’aho abantu batareba bizadufasha gukiranuka, abantu bahari cyangwa badahari.
Imana ibahe umugisha, Amen.
Innocent K @Agakiza.org


text:
Ibimenyetso biranga itorero ryapfuye
“Yita uwo mwana izina ikabodi ati “icyubahiro gishize kuri isirayeli.” abivugishwa n’uko isanduku y’imana yanyazwe, kandi n’ibya sebukwe n’umugabo we. aravuga ati “icyubahiro gishize kuri isirayeli, kuko isanduku y’imana yanyazwe.” (1 Samweli 4:21-22)
Ijambo ry’Imana ritubwirako haba igihe Imana ikagenda ntibe ikibanye n’abantu bayo. Ibi tubisanga mu gitabo cya 1 Samweli ubwo izina ikabodi ryahawe umwuzukuru wa Eli umutambyi mukuru nyuma y’uko isanduku y’Imana yanyazwe n’Abafilisitiya. Byongeye kandi mu gitabo cy’Ibyahishuwe 3:1 Yesu yabwiye ab’itorero ry’I Sarudi ko ryibwirako ririho nyamara ari intumbi.
Mu Ibyahishuwe 2:5, Yesu yabwiye itorero rya Efeso ko niritihana azaza agakuraho igitereko cy’itabaza cyaryo. Mubisanzwe , igitereko cy’itabaza cyagaragazaga itorero ry’ukuri . Yesu yabashinje kureka urukundo rwa mbere bivuzeko bari barapfuye mu buryo bw’Umwuka.
Ibi bimenyetso bikurikira nibyo biranga itorero ryamaze gupfa:
1.Ntiriba rigishishikariye amasengesho yo guterana
Amatorero yapfuye , abantu bake nibo baba bafite ubushake bwo gusenga no gushaka Imana , n’ubwo biba bisa nk’aho Imana idahari cyangwa itari hagati yabo kuko badaterwa imbaraga n’uko yavuganye na bagenzi babo, bagatekereza ko itabumvise.
2.Ntabyiringiro by’uko amasengesho asubizwa
N’ubwo bake basenga, ntibaba bizeyeko Imana izasubiza amasengesho yabo. Niba uri mu itorero ritizera Imana, ritizerako isubiza amasengesho tuyisenze mu kwizera, umenyeko ryapfuye.
3. Imana ntigaragara mu materaniro y’abera
Iyo itorero ryapfuye, nta mwuka w’Imana ugaragara mugihe cy’amateraniro. N’ubwo Yesu yasezeranijeko ababiri cyangwa abatatu bateranye mu izina rye aba ari hagati yabo.(Matayo18:20)
4.Imbaraga z’Imana ntizigaragara
“Ariko urutoki rw’Imana niba ari rwo rumpa kwirukana abadayimoni, noneho ubwami bw’Imana bubaguye gitumo.(Luka11:20).
Yesu yavuzeko iyo abadayimoni birukanwa aba ari ikimenyetso cy’uko ubwami bw’Imana buri muri bo. Intumwa Pawulo yavuzeko ibitangaza bikoreka kubwo kwizera(Abagalatiya3:5)Yesu yasabye abakristo kwizera gusa kuko kubasha gukuraho imisozi kandi kukazana n’ibisubizo by’amasengesho yabo.(Mariko11:23-24)
Iyo mu itorero hatari imbaraga ziturutse mu ijuru ni ikimenyetso kigaragazako ryarangije gupfa.
5.Ijambo ry’Imana ryigishwa nabatabifitiye ubushobozi
Abayobozi b’amadini bigishaga imyizerere ipfuye mu gihe cya Yesu, batangazwaga n’imyigishirize ye kuko yabigishaga nk’ufite ubutware.(Mariko1:22)
Mu itorero ryapfuye, abavugabutumwa nta mbaraga n’ubushobozi baba bafite byatera abantu kwihana ibyaha byabo.
6.Ntirigira abakizwa ngo babatizwe
Mu itorero rya mbere, Umwami Imana yongereraga itorero abakizwa(Ibyakz 2:47). Mu gihe mu itorero hatavamo abakizwa ngo babatizwe , ni ikimenyetso cy’uko Umwami Imana atagikorera hagati muri ryo.
7.Nta Mwuka Wera uherekeza buri murimo mu itorero
“Maze aramubwira ati “Wapfa Samusoni, Abafilisitiya baragusumiye.” Arakanguka yibwira ko yisohokera nk’ubundi akikunkumura, ariko yari atazi ko Uwiteka yamuretse.”(Abacamanza16:20)
Buri kintu cyose cyo mu iteraniro kigomba guherekezwa n’Umwuka Wera. Iyo mu iteraniro rigira ibice bitandukanye: kuramya, gushima , kwigisha ijambo ry’Imana ,ariko ugasanga nta mwanya bahaye Umwuka Wera ngo akore. Umwuka ashobora kugenda abantu ntibabimenye.
Mu by’ukuri buri kintu cyose gikorwa mu itorero hatarimo gukorana n’Umwuka Wera byerekana ko ari ibintu byateguwe n’abantu bitarimo Imana.
8. Ntirishobora guhindura abantu abigishwa
Intego y’amatorero yose aba ari ukuzana abantu kuri Kristo, bakaba abigishwa. Kuba urusengero ari runini gute ntacyo bivuze, igifite agaciro n’uburyo bigisha bikabavana mu byaha bakabafasha kwinjira mu mudendezo w’ubwiza bw’abana b’Imana.”(Abaroma8:19-21)
9. Abantu baba bishimira imyanya y’icyubahiro no kugira amazina meza
Mu itorero ryapfuye, abantu baba batagishaka icyubahiro cy’Imana ahubwo bagaharanira kwemerwa n’abantu. Byongeye kandi itorero ridafite ubuntu bw’Imana, risigarana gusa ubwibone bwo gushakisha imyanya myiza n’amazina meza.
10. Nta guhishurirwa kuvuye mu ijuru kuhaba
“Aho guhishurirwa kutari abantu bigira ibyigenge, Ariko ukomeza amategeko aba ahirwa.”(Imigani29:18)
Iyo hatari icyerekezo no guhishurirwa kuvuye mu ijuru abantu baba ibyigenge. Iyo iteraniro ripfuye ntirishobora kuzuza no guhishurirwa imihamagaro y’Imana igaragara muri bibiliya.
11. Ntihaba hakiboneka abantu bitangira umurimo w’Imana
Zaburi 110:3 havugako abantu bitanga babikunze bahabwa umugisha w’Imana. Ariko mu itorero ripfuye abantu bake cyane nibo bashobora kwitangira kuvuga ubutumwa.
12. Itorero ntiriba rikigira abantu batanga icyacumi n’ubundi bufasha
Yesu yavuzeko aho ubutunzi bwacu buri ,ariho hazaba umutima wacu.(Matayo6:21)
Iyo itorero ryapfuye , bake cyane nibo bagira ishyaka ryo kuzana ubutunzi bwabo bakarishyigikira. Ku rundi ruhande ariko, iyo abantu babona Imana itembera mu rusengero, bagira icyizere ndetse bakagira n’umuhate wo gutanga ubutunzi bwabo bazi ko babiba mu butaka bwiza.
13. Abakristo ntibahinduka
Imana yahamagariye abakristo kuba umunyu n’urumuri mu isi(Matayo5:13-16). Iyo itara ryacu rizimye abantu badukikije ntibashobora guhindurwa n’ubutumwa bwiza. Byongeye kandi ingirwa-nsengero nazo ntacyo zikora ngo zihindure abantu.
Biragatsindwa ko igitereko cy’itabaza kiva ku itorero, nyiyo mpamvu, itorero rikwiye kurinda igitereko cy’itabaza cyaryo kugirango icyubahiro cy’Imana kitava muri ryo kandi rigahora ryiyeza kugeza igihe Kristo azaza kurijyanira.


text:
Nyanza: Inama y’umutekano yishimiye uko umutekano wagenze igereranyije n’ibihe bishize
Nyuma yo gusuzuma uko umutekano w’ukwezi k’Ukwakira 2013 wagenze mu mirenge itandukanye y’akarere ka Nyanza harishimirwa ko ibyaha byagabanutse ugereranyije n’amezi ashize.
Ibi byagarutsweho n’abari mu nama y’umutekano tariki 28/10/2013 aho basanze ibyahungabanyije umutekano bingana na 13 mu gihe mu kwezi gushize kwa Nzeri umwaka wa 2013 byari 23 byawuhungabanyije muri rusange.
Kuba umubare w’ibyaha byahungabanyije umutekano mu kwezi k’ukwakira 2013 mu karere ka Nyanza byaragabanutse ngo byatewe n’uko abaturage bamaze kugira imyumvire mizima aho babona icyahungabanya umutekano cyose bakagitungira intoki inzego z’umutekano zibegereye.
Muri ibi byaha 13 byagaragaye muri byo birindwi bijyanye n’ibiyobyabwenge byafatanwe abaturage mu mikwabo itandukanye yagiye ibaho abaturage ubwabo bakagira uruhare mu kugaragaza ababinywa n’ababicuruza.
Zimwe mu ngamba zafatiwe muri iyi nama y’umutekano yari iyobowe na Nkurunziza François umuyobozi wungirije ushinzwe imali n’iterambere mu karere ka Nyanza zikubiyemo gukomeza guhashya ibiyobyabwenge hamwe n’inzoga z’inkorano zikunze gutera ubusinzi ndetse n’imfu za hato na hato.
Abari muri iyi nama bemeje ko imirenge igomba kongera ingufu zigaragara mu rwego rwo kubikurikirana kugira ngo babihashye.
Mu karere ka Nyanza inama y’umutekano iba buri kwezi ibafasha kwisuzuma ngo bamenye uko bahagaze ndetse n’ingamba bafata kugira ngo umutekano w’abantu n’ibyabo urusheho kwitwabwaho mu buryo bunoze kandi abaturage n’inzego z’umutekano bose bafatanyije.